פרשת שלח לך 	‏תשפ"ז

אגדתא דגמרא	מסכת חולין
אגדתא מסכת חולין
מים ראשונים: הרעיון לקבץ אגדות מש"ס התלמוד (הבבלי בעיקר) הוא עתיק יומין וכבר קדמו לנו מפעלים חשובים כגון פירוש עין יעקב, אגדות מהרש"א, יפה מראה (על הירושלמי), הגדות התלמוד ועוד. הליקוט שלהלן נעשה עפ"י טעם אישי ובחלקו מתוך דפי מחלקי המים על פרשות השבוע. קשה להחליט מה אגדה ומה לא, מה היא 'אגדה קלאסית', מהו 'סיפור נאה' ומה היא אמירה מוסרית או מכמן לשון ראוי. כך או כך, ליקוטי אגדתא אלה ממסכת חולין – מנחה היא שלוחה לעמלי הדף היומי שאולי ירצו לחזור ולהתבשם מרוח האגדה של המסכת אותה זכו להשלים. מומלץ בשלב ראשון לרפרף במהירות על הדפים שלהלן – רק על המקורות שמעל לקו היינו בלי הערות השוליים, ולהתרשם מהעושר הרב של האגדתא במסכת זו. בשלב שני, מומלץ לחזור ולהעמיק במדרשים נבחרים, תחילה באופן עצמאי, ואח"כ גם לעיין בהערות השוליים. קריאה במחשב או בטלפון הנייד, תאפשר להפעיל את הקישורים ולהתרשם מהמארג השזור והמורכב של עולם האגדה. 
גמרא חולין דף ד א  - היחס לכותים
רַבָּן שִׁמְעוֹן בֶּן גַּמְלִיאֵל אוֹמֵר: כׇּל מִצְוָה שֶׁהֶחֱזִיקוּ בָּהּ כּוּתִים, הַרְבֵּה מְדַקְדְּקִין בָּהּ יוֹתֵר מִיִּשְׂרָאֵל.[footnoteRef:1] [1:  בהמשך הסוגיה יש דיון נרחב על 'כשרות' מעשי הכותים (הם השומרונים). ראו שם דעות שמצת כותי מותרת, ששחיטתן מותרת (בפרט אם ישראל עומד על גביהם, "אמר רַבִּי אַסִּי: אֲנִי רָאִיתִי אֶת רַבִּי יוֹחָנָן שֶׁאָכַל מִשְּׁחִיטַת כּוּתִי", שיינם כשר ועוד. מה שעולה מהסוגייה הוא שבהדרגה שינו חכמים את דעתם והתרחקו לגמרי מהכותים. הכותים בדומה לצדוקים, קיימו רק את מה שכתוב בתורה בכתב (ועוד כמה מצוות "שהחזיקו בהן"). ראו בדף ו להלן כיצד שינו חכמים את ההלכה וגזרו על יינם. אבל כאן יש אמירה חיובית לגביהם ואולי גם עקיצה קלה לשלומי אמוני ישראל שלא מדקדקים במצוות (מעין מה שאומרים על גרים מדוע הם קשים כספחת, ר' אברהם הגר תוספות קידושין ע ב).] 

שם דף ד ב – מטבחו של אחאב
אָמַר רַב עָנָן אָמַר שְׁמוּאֵל: יִשְׂרָאֵל מְשׁוּמָּד לַעֲבוֹדָה זָרָה מוּתָּר לֶאֱכוֹל מִשְּׁחִיטָתוֹ, שֶׁכֵּן מָצִינוּ בִּיהוֹשָׁפָט מֶלֶךְ יְהוּדָה שֶׁנֶּהֱנָה מִסְּעוּדַת אַחְאָב, שֶׁנֶּאֱמַר: ״וַיִּזְבַּח לוֹ אַחְאָב צֹאן וּבָקָר לָרֹב וְלָעָם אֲשֶׁר עִמּוֹ וַיְסִיתֵהוּ לַעֲלוֹת אֶל רָמֹת גִּלְעָד״.[footnoteRef:2]  [2:  ובדף ה א: ״וְהָעֹרְבִים מְבִיאִים לוֹ לֶחֶם וּבָשָׂר בַּבֹּקֶר וְלֶחֶם וּבָשָׂר בָּעָרֶב, וְאָמַר רַב יְהוּדָה אָמַר רַב: מִבֵּי טַבָּחֵי דְאַחְאָב. עַל פִּי הַדִּבּוּר שָׁאנֵי. מַאי עוֹרְבִים? אָמַר רָבִינָא: עוֹרְבִים מַמָּשׁ". מדרשים מאוחרים וראשונים על הדף בגמרא מתקשים לקבל אגדה זו ומציעים למשל שעובדיה היה זה ששחט בבית אליהו, אבל בפשט הגמרא לעיל (ובמקבילה בסנהדרין קיג א) אין בעיה. ראו הדף בין דורו של אחאב ודורו של דוד.] 

שם דף ו א – התלמיד בודק את הרב אם יש בו טעם
... פְּשָׁטֵיהּ דִּקְרָא בְּמַאי כְּתִיב?[footnoteRef:3] בְּתַלְמִיד הַיּוֹשֵׁב לִפְנֵי רַבּוֹ, דְּתָנֵי רַבִּי חִיָּיא: ״כִּי תֵשֵׁב לִלְחוֹם אֶת מוֹשֵׁל בִּין תָּבִין אֶת אֲשֶׁר לְפָנֶיךָ וְשַׂמְתָּ סַכִּין בְּלֹעֶךָ אִם בַּעַל נֶפֶשׁ אָתָּה״ (משלי כג ב). אִם יוֹדֵעַ תַּלְמִיד בְּרַבּוֹ שֶׁיּוֹדֵעַ לְהַחֲזִיר לוֹ טַעַם – ״בִּין״, וְאִם לָאו – ״תָּבִין אֶת אֲשֶׁר לְפָנֶיךָ וְשַׂמְתָּ סַכִּין בְּלֹעֶךָ״, ״אִם בַּעַל נֶפֶשׁ אָתָּה״ – פְּרוֹשׁ הֵימֶנּוּ.[footnoteRef:4] [3:  הכוונה לפסוק ממשלי כג ב: "וְשַׂמְתָּ סַכִּין בְּלֹעֶךָ אִם בַּעַל נֶפֶשׁ אָתָּה״ שבקטע הגמרא הקודם שם נדרש לחיזוק ושינון ההלכות שגזרו על הכותים, וכאן שואלת הגמרא: טוב ויפה, אבל מה פשט הפסוק? נראה שזו דוגמא קלאסית של שילוב הלכה ואגדה, פשט ודרש בבית המדרש. ראו הדף אין מקרא יוצא מידי פשוטו.]  [4:  אחריותו של התלמיד היא לבדוק (לשער) אם הרב שהוא הולך לשבת לפניו ולקבל תורה ולקח מפיהו, הוא רב "שיודע להחזיר טעם", היינו לדון בסוגיה שלפניהם ביושר אינטלקטואלי ובפתיחות רוח נטולים כל אגו ויוהרה (כולל לומר "אינני יודע", "אין לי תשובה" כשצריך). ואם התלמיד יודע שהרב "אינו יודע להחזיר טעם" ומתנצח בשאלות ותשובות כרס, לא יתווכח איתו, אלא פשוט יפרוש ממנו ויחפש רב אחר, ככתוב: "עשה לך רב". מאמרי חז"ל רבים יש לנו באשר לחובת התלמיד לקבל את דברי רבו ולכבדו (הלכות תלמוד תורה לרמב"ם, פרקים ד-ה-ו). אבל כאן, "חובת הרב על התלמיד", היינו חובה על התלמיד לברר מיהו הרב ממנו ילמד.] 

דף ו ב – ז א – מקום הניחו לו אבותיו להתגדר בו
הֵעִיד רַבִּי יְהוֹשֻׁעַ בֶּן זֵרוּז, בֶּן חָמִיו שֶׁל רַבִּי מֵאִיר, לִפְנֵי רַבִּי עַל רַבִּי מֵאִיר שֶׁאָכַל עָלֶה שֶׁל יָרָק בְּבֵית שְׁאָן, וְהִתִּיר רַבִּי אֶת בֵּית שְׁאָן כּוּלָּהּ עַל יָדוֹ. חָבְרוּ עָלָיו אֶחָיו וּבֵית אָבִיו, אָמְרוּ לוֹ: מָקוֹם שֶׁאֲבוֹתֶיךָ וַאֲבוֹת אֲבוֹתֶיךָ נָהֲגוּ בּוֹ אִיסּוּר, אַתָּה תִּנְהוֹג בּוֹ הֶיתֵּר? דְּרַשׁ לָהֶן מִקְרָא זֶה: ״וְכִתַּת נְחַשׁ הַנְּחֹשֶׁת אֲשֶׁר עָשָׂה מֹשֶׁה כִּי עַד הַיָּמִים הָהֵמָּה הָיוּ בְנֵי יִשְׂרָאֵל מְקַטְּרִים לוֹ וַיִּקְרָא לוֹ נְחֻשְׁתָּן״. אֶפְשָׁר בָּא אָסָא וְלֹא בִּיעֲרוֹ, בָּא יְהוֹשָׁפָט וְלֹא בִּיעֲרוֹ? וַהֲלֹא כׇּל עֲבוֹדָה זָרָה שֶׁבָּעוֹלָם אָסָא וִיהוֹשָׁפָט בִּיעֲרוּם! אֶלָּא מָקוֹם הִנִּיחוּ לוֹ אֲבוֹתָיו לְהִתְגַּדֵּר בּוֹ, אַף אֲנִי מָקוֹם הִנִּיחוּ לִי אֲבוֹתַי לְהִתְגַּדֵּר בּוֹ. מִכָּאן לְתַלְמִיד חָכָם שֶׁאָמַר דְּבַר הֲלָכָה, שֶׁאֵין מְזִיחִין אוֹתוֹ, וְאָמְרִי לָהּ: אֵין מַזְנִיחִין אוֹתוֹ, וְאָמְרִי לָהּ: אֵין מַזְחִיחִין אוֹתוֹ.[footnoteRef:5] [5:  מפרש רש"י: "מקום הניחו - כשיבואו בנינו אחרינו אם לא ימצאו מה לתקן, במה יגדל שמם?". ראו במקבילה בירושלמי מסכת דמאי פרק ב הלכה א: "וכי לא עמד צדיק ממשה עד חזקיהו להעבירו? אלא, אותה עטרה הניח לו הקב"ה להתעטר בה. ואנו, העטרה הזאת הניח הקב"ה לנו להתעטר בה". שימו לב להבדל "להתגדר" מול "להתעטר" (זה מצוות עשה וזה לא תעשה?).. ולגבי "להתגדר" ראו הביטוי בגמרא עירובין ו א: "רב בקעה מצא, וגדר בה גדר". חזרה לגמרא למעלה, יש לשים לב מי חבר על ר' מאיר ומחה על ההיתר שלו לגבי בית שאן? אחיו ובית אביו! איפה חכמי ישראל? שיטת רבי ורבי מאיר לא התקבלה להלכה. מדוע? האם בגלל התנגדות 'עמך', או בגלל דיון מסודר בבית המדרש והכרעת הרוב? כף "מנהג האבות" הכריעה את הכף "הניחו לו אבותיו"? ואנו שזכינו בימינו להפריח את עמק בית שאן ואת הארץ כולה, באיזו משתי כפות מאזני ההלכה נבחר?] 

שם ז א – צדיקותו של פנחס בן יאיר
דְּרַבִּי פִּנְחָס בֶּן יָאִיר הֲוָה קָאָזֵיל לְפִדְיוֹן שְׁבוּיִין, פְּגַע בֵּיהּ בְּגִינַּאי נַהֲרָא. אֲמַר לֵיהּ: גִּינַּאי, חֲלוֹק לִי מֵימֶךָ וְאֶעֱבוֹר בָּךְ! אֲמַר לֵיהּ: אַתָּה הוֹלֵךְ לַעֲשׂוֹת רְצוֹן קוֹנֶךָ וַאֲנִי הוֹלֵךְ לַעֲשׂוֹת רְצוֹן קוֹנִי, אַתָּה סָפֵק עוֹשֶׂה סָפֵק אִי אַתָּה עוֹשֶׂה, אֲנִי וַדַּאי עוֹשֶׂה. אֲמַר לֵיהּ: אִם אִי אַתָּה חוֹלֵק גּוֹזְרַנִי עָלֶיךָ שֶׁלֹּא יַעַבְרוּ בְּךָ מַיִם לְעוֹלָם. חֲלַק לֵיהּ. ...[footnoteRef:6] [6:  כך פנחס בן יאיר שידוע בנפלאותיו כבעל מופת. ובקטע שדלגנו והשמטנו מצוי הסיפור על בעל החיטים ועל הערבי שהלכו ביחד עם פנחס בן יאיר וגם עבורם נחצה נהר הגינאי. ראו שם ההשוואה עם משה ושש מאות אלף יוצאי מצרים שעבורם נחצה הים פעם אחת, ועבור פנחס בן יאיר שלוש פעמים.] 

אִקְּלַע לְהָהוּא אוּשְׁפִּיזָא, רְמוֹ לֵיהּ שְׂעָרֵי לְחַמְרֵיהּ, לָא אֲכַל. חַבְטִינְהוּ, לָא אֲכַל. נַקְּרִינְהוּ, לָא אֲכַל. אֲמַר לְהוּ: דִּלְמָא לָא מְעַשְּׂרָן? עַשְּׂרִינְהוּ, וַאֲכַל.[footnoteRef:7] אָמַר: עֲנִיָּיה זוֹ הוֹלֶכֶת לַעֲשׂוֹת רְצוֹן קוֹנָהּ, וְאַתֶּם מַאֲכִילִין אוֹתָהּ טְבָלִים! וּמִי מִיחַיְּיבָא? וְהָתְנַן: הַלּוֹקֵחַ לְזֶרַע, וְלִבְהֵמָה, וְקֶמַח לְעוֹרוֹת, וְשֶׁמֶן לַנֵּר, וְשֶׁמֶן לָסוּךְ בּוֹ אֶת הַכֵּלִים – פָּטוּר מֵהַדְּמַאי. הָתָם הָא אִתְּמַר עֲלַהּ, אָמַר רַבִּי יוֹחָנָן: לֹא שָׁנוּ אֶלָּא שֶׁלְּקָחָן מִתְּחִלָּה לִבְהֵמָה, אֲבָל לְקָחָן מִתְּחִלָּה לְאָדָם וְנִמְלַךְ עֲלֵיהֶם לִבְהֵמָה – חַיָּיב לְעַשֵּׂר.[footnoteRef:8] [7:  נזדמן לאותו מלון אורחים, נתנו שעורים לחמורו ולא אכל. הכו אותו ולא אכל. אמר להם: שמא לא עשרתם? עשרו ואכל (החמור). ובמקבילה בבראשית רבה חיי שרה גם דמאי לא אכל אותו חמור! ויש לדקדק באותו חמור תלמיד חכם שהסיבה שלא אכל תבואה שלא הופרשו ממנה מעשרות אינו מדין מאכלות אסורים (מהם בעלי חיי  פטורים) אלא מדין גזל הכהנים והלוויים.]  [8:  עוד על צדקתו של פנחס בן יאיר (וחומרותיו של חמורו) ראו שבת קיב ע"ב, ירושלמי שקלים יד, בראשית רבה ס ח, מובאים בדברינו בין חמורו של פנחס בן יאיר וגמליו של אברהם אבינו בפרשת חיי שרה. ] 

שם ז ב – פנחס בן יאיר "מתארח" בבית רבי יהודה הנשיא
שְׁמַע רַבִּי, נְפַק לְאַפֵּיהּ,[footnoteRef:9] אֲמַר לֵיהּ: רְצוֹנְךָ סְעוֹד אֶצְלִי? אָמַר לוֹ: הֵן. צָהֲבוּ פָּנָיו שֶׁל רַבִּי.[footnoteRef:10] אָמַר לוֹ: כִּמְדוּמֶּה אַתָּה שֶׁמּוּדָּר הֲנָאָה מִיִּשְׂרָאֵל אֲנִי? יִשְׂרָאֵל קְדוֹשִׁים הֵן, יֵשׁ רוֹצֶה וְאֵין לוֹ, וְיֵשׁ שֶׁיֵּשׁ לוֹ וְאֵינוֹ רוֹצֶה, וּכְתִיב: ״אַל תִּלְחַם אֶת לֶחֶם רַע עָיִן וְאַל תִּתְאָיו לְמַטְעַמֹּתָיו כִּי כְּמוֹ שָׁעַר בְּנַפְשׁוֹ כֶּן הוּא אֱכוֹל וּשְׁתֵה יֹאמַר לָךְ וְלִבּוֹ בַּל עִמָּךְ״, וְאַתָּה רוֹצֶה וְיֵשׁ לְךָ.[footnoteRef:11] מִיהָא הַשְׁתָּא מְסַרְהֵיבְנָא, דִּבְמִלְּתָא דְּמִצְוָה קָא טָרַחְנָא, כִּי הָדַרְנָא אָתֵינָא עָיֵילְנָא לְגַבָּךְ.[footnoteRef:12].  [9:  יצא לקראת פנחס בן יאיר.]  [10:  שמח. ראו גמרא כתובות קג ב: "פניו כלפי העם - סימן יפה לו, כלפי הכותל - סימן רע לו; פניו ירוקין - סימן רע לו, פניו צהובין ואדומים - סימן יפה לו;". כך גם בגמרא מנחות יח א: "השוחט את הזבח להניח מדמו למחר, מהו? אמר לו: כשר; ערבית, אמר לו: כשר; שחרית, אמר לו: כשר; צהרים, אמר לו: כשר; מנחה, אמר לו: כשר, אלא שר' אליעזר פוסל, צהבו פניו של יוסף הבבלי; אמר לו: יוסף, כמדומה אני שלא כיווננו שמועתינו עד עתה".]  [11:  לפיכך אני מקבל את הזמנתך שאיננה מהפה ולחוץ או להתכבד באורחים. ראו שיטת ר' זירא בדף מד להלן "שונא מתנות יחיה".]  [12:  אלא שכעת, אומר ר' פנחס, אינני יכול כי אני עסוק בדבר מצווה (פדיון שבויים לעיל). כשאחזור, אעלה אצלך.] 

[bookmark: _Hlk239436881]כִּי אֲתָא,[footnoteRef:13] איתרע שנכנס פנחס בין יאיר בפתח שהיו עומדות בו פרדות לבנות.[footnoteRef:14] אָמַר: מַלְאַךְ הַמָּוֶת בְּבֵיתוֹ שֶׁל זֶה וַאֲנִי אֶסְעוֹד אֶצְלוֹ? שְׁמַע רַבִּי יצא לקראתו, אֲמַר לֵיהּ: אמכור אותםּ, אֲמַר לוּ: ״וְלִפְנֵי עִוֵּר לֹא תִתֵּן מִכְשֹׁל״.[footnoteRef:15] – אפקיר אותם (ענה רבי), הרבית בנזק (ענה פנחס בן איר). – אעקור אותם,[footnoteRef:16] - יש צַעַר בַּעֲלֵי חַיִּים. - אהרוג אותן, - אִיכָּא ״בַּל תַּשְׁחִית״.[footnoteRef:17] היה מפציר בו הרבה, גבה הר ביניהם.[footnoteRef:18]  [13:  כאשר בא רבי פנחס בן יאיר, היינו השלים את המצווה אליה מיהר בדרך הלוך, וכעת בדרכו חזרה הוא בא לקיים את הבטחתו לרבי יהודה הנשיא שיסעד עמו. מכאן ואילך שוב נתרגם לעברית בעזרת פירוש שטיינזלץ.]  [14:  שנחשבות חזקות אבל גם מסוכנות (בועטות ונושכות). ראו בגמרא פסחים קיט א מי סחב את אוצרותיו הגדולים ע"ג פרדות לבנות: "אמר רבי לוי: משאוי שלש מאות פרדות לבנות היו מפתחות בית גנזיו של קרח".]  [15:  ראו הדף לפני עיור לא תיתן מכשול שם דנו גם במקור זה. המכשול כאן הוא כפול: סכנה פיסית וגם עבירה כמו החזקת סולם רעוע או כלב רע בבית, שהוא איסור "לא תשים דמים בביתך". ]  [16:  כמו שלמשל עשה יהושע לסוסי האויב במלחמת יבין מלך חצור, ככתוב ביהושע יא ט: "וַיַּעַשׂ לָהֶם יְהוֹשֻׁעַ כַּאֲשֶׁר אָמַר לוֹ ה' אֶת סוּסֵיהֶם עִקֵּר וְאֶת מַרְכְּבֹתֵיהֶם שָׂרַף בָּאֵשׁ". ראו פירוש רד"ק שם שמסביר שיהושע עקר את פרסותיהם: "ולא אמר להרגם דרך השחתה כי אסור להשחית הנבראים אם לא לצורך". אבל פנחס בן יאיר מחמיר ולא מציע שום פתרון.. וכבר עמדו על כך פרשני הגמרא שממה נפשך, אם פרדות אלה הן סכנת נפשות, אז מותר לא רק  לעקר אותן אלא גם לחסל אותן. ואם אין הם כ"כ מסוכנות, אז מה רוצה פנחס בן יאיר? ונראה לומר שזו מדת (משנת חסידות) עליה יש עוד להרחיב. ראו הדף בל תשחית.בפרשת שופטים.]  [17:  קושי ראשון שיש בסיפור זה הוא מה מבקש פנחס בן יאיר חוץ מלדחוק ברבי יהודה עד אינסוף? בהיבט ההלכה, מה לשיטתו יש לעשות עם הפרדות הלבנות? ובהיבט דרך ארץ שקדמה לתורה, האין הוא חושש לכבוד הנשיא? ואיפה העמידה שלו בדיבורו? ראו בפרשני הגמרא ששואלים שאם הפרדות אכן מסוכנות אזי אין בעיה של בל תשחית ומציעים שהדבר נעשה ממידת חסידות. האם זו מדת חסידות שסופה שהיא מתהפכת על עצמה, פוגעת באחרים או מגיעה למבוי סתום?]  [18:  רבי המשיך להפציר בפנחס בין יאיר שייכנס לסעוד עמו, אך הלה סירב ונוצר הר גבוה ביניהם.] 

בָּכָה רַבִּי וְאָמַר: מָה בְּחַיֵּיהֶן כָּךְ, בְּמִיתָתָן עַל אַחַת כַּמָּה וְכַמָּה! דְּאָמַר רַבִּי חָמָא בַּר חֲנִינָא: גְּדוֹלִים צַדִּיקִים בְּמִיתָתָן יוֹתֵר מִבְּחַיֵּיהֶן וכו'.[footnoteRef:19] [19:  קושי שני וכפול יש בסיפור זה: מה פשר האמירה על הצדיקים שהם גדולים במיתתם יותר מאשר בחייהם? הביטוי המוכר אולי יותר הוא: צדיקים במיתתם קרויים חיים (ירושלמי ברכות ב ג, קהלת רבה ט א) - משום שתורתם ומשנתם בתוקף אחרי מותם יותר מאשר בחייהם, (אין נביא בעירו)., אבל "גדולים במיתתם יותר מאשר בחייהם "? בעולם שאין בו תורה ומצוות? ובכל מקרה, מה פשר אמירה זו לגבי פנחס בן יאיר? עוד יש לדון על טיב בכיו של רבי ולהשוותו לבכיות אחרות שלו. ראו גמרא עבודה זרה יז ב, ירושלמי חגיגה ב א ועוד. נשאיר ללומדי הדף היומי להציע את תשובותיהם.] 

שם שם – היחס לכשפים
קָא אָמְרִינַן. ״אֵין עוֹד מִלְּבַדּוֹ״ – אָמַר רַבִּי חֲנִינָא: וַאֲפִילּוּ כְּשָׁפִים. הָהִיא אִיתְּתָא דַּהֲוָת קָא מְהַדְּרָא לְמִישְׁקַל עַפְרָא מִתּוּתֵי כַּרְעֵיהּ דְּרַבִּי חֲנִינָא, אֲמַר לַהּ: שְׁקוּלִי, לָא מִסְתַּיְּיעָא מִילְּתִיךְ, ״אֵין עוֹד מִלְבַדּוֹ״ כְּתִיב. וְהָאָמַר רַבִּי יוֹחָנָן: לָמָּה נִקְרָא שְׁמָן כְּשָׁפִים – שֶׁמַּכְחִישִׁין פָּמַלְיָא שֶׁל מַעְלָה! שָׁאנֵי רַבִּי חֲנִינָא דִּנְפִישָׁא זְכוּתֵיהּ.[footnoteRef:20] [20:  האשה החשיבה את העפר שמתחת לכסאו (מיטתו) של רבי חנינא (בן דוסא, שידוע אף הוא כבעל מופת) והוא לא מחה בידה רק אמר לה: קחי (חול ככל שתרצי) אבל תדעי שזה לא יסייע לך בכלום. (ורבי חנינא לא חשש לעשות כך משום שהיו לו זכויות רבות). ראו בדף אין עוד מלבדו מחלוקת רמב"ם ורמב"ן, אם יש ממש בכשפים או שהכל תרמית ואחיזת עיניים. הוכחת הטוענים שיש ממש בכישוף (רמב"ן) מתבססת, בין השאר, על קטע זה בגמרא "שמכחישים פמליא של מעלה". מכחישים היינו מחלישים את האמונה שהכל נתון אך ורק בידי "פמליה של מעלה" ומשמע שיש בזה משהו (כח סיטרא אחרא). ראו הדף תמים תהיה עם ה' אלהיך וכן הדף למה מופתים וניסים – מחלוקת הענקים.] 

דף ט א – מה צריך תלמיד חכם לדעת
וְאָמַר רַב יְהוּדָה אָמַר רַב: תַּלְמִיד חָכָם צָרִיךְ שֶׁיִּלְמוֹד שְׁלֹשָׁה דְּבָרִים: כְּתָב, שְׁחִיטָה, וּמִילָה. וְרַב חֲנַנְיָא בַּר שֶׁלֶמְיָא מִשְּׁמֵיהּ דְּרַב אָמַר: אַף קֶשֶׁר שֶׁל תְּפִילִּין, וּבִרְכַּת חֲתָנִים, וְצִיצִית. וְאִידַּךְ – הָנֵי שְׁכִיחָן.[footnoteRef:21] [21:  ראו הסיפור על ר' אלעזר חסמא במדרש ויקרא רבה כג ד, שלא ידע לפרוס על שמע ולעבור לפני התיבה והתבייש בפני הציבור והלך לר' עקיבא שילמדו. וכשחזר שנית והפעם הצליח "אמרו: הרי נתחסם ר' אלעזר והיו קוראים אותו ר' אלעזר חסמא". חס"ם בארמית, היינו חזק – חסון, אבל בעברית משמעו ו נעצר (מנחסם הפך ר' אלעזר לחסון). עוד שם על ר' יונה: "ר' יונה היה מלמד לתלמידיו אפילו ברכת חתנים ואפילו ברכת אבלים. לומר: היו גברים בכל דבר".] 

דף כד א – זמן מבחן ללימוד יפה
כָּתוּב אֶחָד אוֹמֵר: ״מִבֶּן חָמֵשׁ וְעֶשְׂרִים שָׁנָה וָמַעְלָה״, וְכָתוּב אֶחָד אוֹמֵר: ״מִבֶּן שְׁלֹשִׁים״, אִי אֶפְשָׁר לוֹמַר שְׁלֹשִׁים, שֶׁכְּבָר נֶאֱמַר חָמֵשׁ וְעֶשְׂרִים, וְאִי אֶפְשָׁר לוֹמַר חָמֵשׁ וְעֶשְׂרִים, שֶׁכְּבָר נֶאֱמַר שְׁלֹשִׁים. הָא כֵּיצַד? חָמֵשׁ וְעֶשְׂרִים לְתַלְמוּד, וּשְׁלֹשִׁים לַעֲבוֹדָה. מִכָּאן לְתַלְמִיד שֶׁלֹּא רָאָה סִימָן יָפֶה בְּמִשְׁנָתוֹ חָמֵשׁ שָׁנִים – שׁוּב אֵינוֹ רוֹאֶה. רַבִּי יוֹסֵי אוֹמֵר: שָׁלֹשׁ שָׁנִים, שֶׁנֶּאֱמַר: ״וּלְגַדְּלָם שָׁנִים שָׁלֹשׁ״, ״וּלְלַמְּדָם סֵפֶר וּלְשׁוֹן כַּשְׂדִּים״. וְאִידַּךְ – שָׁאנֵי לְשׁוֹן כַּשְׂדִּים, דְּקַלִּיל. וְאִידַּךְ – שָׁאנֵי הִלְכוֹת עֲבוֹדָה, דְּתַקִּיפִין.[footnoteRef:22] [22:  מכאן אפשר אולי ללמוד לכל נושא שבעולם. 3-5 שנים הם פרק הזמן המגביל את הלימוד. אם לאחר פרק זמן זה, תואר ראשון ושני בימינו, לא 'נתפס' התלמיד (המתלמד) לנושא הלימוד ולא הצטיין בו, יש להחליף נושא / מקצוע. האם נוכל לאמץ יחידת זמן זו גם להבחנה בין מי שהוא אכן בר-אוריין וזכאי לפטורים מסוימים כולל ליפול כלכלית על כתפי הציבור ובין מי שייעודו להיות 'בעל בית' למדן, מוקיר תורה ותומך בלמדני העילית? נראה שבאקדמיה יסכימו.] 

דף כז ב – לאלו דחית בקנה
וְעוֹד שְׁאֵלוֹ,[footnoteRef:23] כָּתוּב אֶחָד אוֹמֵר: ״וַיֹּאמֶר אֱלֹהִים יִשְׁרְצוּ הַמַּיִם שֶׁרֶץ נֶפֶשׁ חַיָּה וְעוֹף יְעוֹפֵף״, אַלְמָא מִמַּיָּא אִיבְּרוֹ,[footnoteRef:24] וּכְתִיב: ״וַיִּצֶר ה׳ אֱלֹהִים מִן הָאֲדָמָה כׇּל חַיַּת הַשָּׂדֶה וְאֵת כׇּל עוֹף הַשָּׁמַיִם״, אַלְמָא מֵאַרְעָא אִיבְּרוֹ![footnoteRef:25] אָמַר לוֹ: מִן הָרְקָק נִבְרְאוּ. רָאָה תַּלְמִידָיו מִסְתַּכְּלִים זֶה בָּזֶה, אָמַר לָהֶם: קָשֶׁה בְּעֵינֵיכֶם שֶׁדָּחִיתִי אֶת אוֹיְבִי בְּקַשׁ? מִן הַמַּיִם נִבְרְאוּ. וְלָמָּה הֱבִיאָן אֶל הָאָדָם? לִקְרוֹת לָהֶן שֵׁם. [footnoteRef:26] [23:  מי שאל את מי? הגמון, מין, פילוסוף, או מי שיצא לתרבות רעה, את ר' יוחנן בן זכאי.]  [24:  היינו שכל שאר בעלי החיים נבראו מהמים. ראו פרשני המקרא על פסוק זה כגון רשב"ם שמציע שבעלי חיים דוגמת העופות, אכן שרצו (נוצרו) במים אבל "גידולם יהיה בארץ".]  [25:  מהארץ נברא]  [26:  יש סוגה שלימה של דרשות בהן הרב עונה תשובה לכאורה שטחית ומתחמקת למי שבא לקנטר ולהתנצח עם תורת ישראל, ולאחר שאותו אדם הסתלק, פונים התלמידים לרבם ואומרים לו: לאותו האיש דחית בקנה, איזו תשובה אתה נותן לנו? מה התשובה האמיתית לקנטור שלו (שלכאורה מציג בעיה אמיתית)?  במקרה שלפנינו התלמידים אפילו לא שואלים, רק מסתכלים האחד על השני בתמהיה והשתאות והרב מבין מה פירוש הדבר ויוזם את התשובה. כבר הארכנו לדון בסוגה זו של המדרש, בדברינו לאלו דחית בקנה – לנו מה אתה משיב בפרשת חוקת. ועל תבונת אדם הראשון שקרא בשמות כל בעלי החיים (מה שהמלאכים כשלו בו), ראו בראשית רבה יז ד - מובא בדברינו מקרא שמות במקרא. בפרשת ויצא. ראו גם להלן על שמות בעלי חיים כגון החסידה והאיה.] 

דף מג ב - מד א – לפני שנפסקה הלכה כבית הלל
אותו שור שהיה לבי רב עוקבא שהתחיל בו שחיטה משהו בתורבץ הוושט [footnoteRef:27]וגמר רובו בוושט[footnoteRef:28] אמר רבא: מטיל אני עליו את החומרות של רב, ואת החומרות של שמואל, ומטריף אני אותו.....[footnoteRef:29]. [27:  חלק מהוושט של הבהמה. החלק הרחב יותר שסמוך ללחי של הבהמה (מתוך פורטל הדף היומי).]  [28:  ובאו לפני רבא לשאול מה דינו.]  [29:  כאן דלגנו וקצרנו בפירוט החומרות של רב ושל שמואל שבין שניהם הוטרף השור ע"י רבא. ובתרגום הגמרא לעברית, הסתייענו בפירוש שטיינזלץ אבל הכל באחריותנו.] 

התגלגל הדבר והגיע לפני ר׳ אבא, אמר להם] לתלמידיו]: השור, בין לרב בין לשמואל מותר ...[footnoteRef:30] לכו אמרו לו לבנו של רב יוסף בר חמא,[footnoteRef:31] שישלם את דמי השור לבעליו.[footnoteRef:32] וכן אמר מר בנו של רבינא: מקשה אני קושיה כלפי שונאיו של רבא,[footnoteRef:33] ממה ששנינו: לעולם הלכתא כדברי בית הלל, והרוצה לעשות כדברי בית שמאי — עושה, הרוצה לעשות כדברי בית הלל — עושה. אבל מי שעושה גם מקולי בית שמאי ומקולי בית הלל — הרי אדם כזה הוא רשע. מֵחוּמְרֵי בֵּית שַׁמַּאי וּמֵחוּמְרֵי בֵּית הִלֵּל – עָלָיו הַכָּתוּב אוֹמֵר: ״הַכְּסִיל בַּחוֹשֶׁךְ הוֹלֵךְ״. אֶלָּא אִי כְּבֵית שַׁמַּאי – כְּקוּלֵּיהֶן וּכְחוּמְרֵיהֶן, אִי כְּבֵית הִלֵּל – כְּקוּלֵּיהֶן וּכְחוּמְרֵיהֶן.  [30:  וכאן במקום שהשמטנו בא נימוקו של ר' אבא למה רבא טוה והשור שנשחט באופן זה - כשר.]  [31:  הוא רבא שהטריף את הבהמה בין לשיטת רב ובין לשיטת שמואל. ונראה שלא בכדי לא נקט בשמו אלא "בנו של".]  [32:  כי הטריף שלא כדין.]  [33:  היינו כלפי רבא בלשון נקיה, בדומה לביטוי "שונאיהם של ישראל"  כשרוצים לומר דבר רע על עם ישראל.] 

הָא גּוּפַאּ קַשְׁיָא, אָמְרַתְּ: לְעוֹלָם הֲלָכָה כְּדִבְרֵי בֵּית הִלֵּל, וַהֲדַר תָּנֵי: וְהָרוֹצֶה לַעֲשׂוֹת כְּדִבְרֵי בֵּית שַׁמַּאי יַעֲשֶׂה! לָא קַשְׁיָא, כָּאן – קוֹדֶם בַּת קוֹל, כָּאן – לְאַחַר בַּת קוֹל. וְאִי בָּעֵית אֵימָא, אַף לְאַחַר בַּת קוֹל, וְרַבִּי יְהוֹשֻׁעַ הִיא, דְּאָמַר: אֵין מַשְׁגִּיחִין בְּבַת קוֹל. מִכׇּל מָקוֹם, קַשְׁיָא.[footnoteRef:34] [34:  קטע זה שייך יותר לעולם ההלכה מאשר לאגדה ומן הסתם כבר דנו בו רבים וטובים במחקרים ומאמרים ושיעורים הדנים בתולדות ההלכה בכלל ובמחלוקות בית שמאי ובית הלל בפרט. ומן הסתם הרחיבו כאן לומדי הדף היומי הי"ו ושמעו לקח טוב מפי המלמד. מעט מן המעט מצוי גם במחלקי המים, ראו הדף לא בשמים היא, וכן הדף בת קול בסיני ובבית המדרש, וכמו כן מפני מה נקבעה הלכה כבית הלל. והדברים תמיד חוזרים אל תנורו של עכנאי. ובין כולם, בא קטע זה במסכת חוליו ומעיד שהייתה תקופה בה כבר נקבע "הלכתא כבית הלל" ועדיין "הרוצה לעשות כבית שמאי – עושה, והרוצה לעשות כבית הלל – עושה". מן הסתם זו גם התקופה עלי אומרת המשנה במסכת יבמות פרק א משנה ד, שלמרות חילוקי הדעות בין שני בתי הוראה אלה, כולל בדיני אישות: "לא נמנעו בית שמאי מלישא נשים מבית הלל ולא בית הלל מבית שמאי".] 

דף מד ב - שונא מתנות יחיה
רַבִּי אֶלְעָזָר, כִּי הֲווֹ מְשַׁדְּרִי לֵיהּ מִבֵּי נְשִׂיאָה מִידֵּי, לָא שָׁקֵיל, וְכִי הֲווֹ מְזַמְּנִי לֵיהּ, לָא אָזֵיל.[footnoteRef:35] אָמַר: לָא קָא בָּעֵי מָר דְּאֵיחֵי?[footnoteRef:36] דִּכְתִיב: ״וְשׂוֹנֵא מַתָּנוֹת יִחְיֶה״.[footnoteRef:37]  [35:  כאשר שלחו לו דבר מה מבית הנשיא (ראו בגמרא מגילה את משלוח המנות העשיר ששלחו מבית הנשיא לחכמים – לא קיבל, וכאשר שלחו לו הזמנה לסעודה – סרב להזמנה.]  [36:  לא נרוצה מר שאחיה?]  [37:  לא נח לאדוני שאחיה? הכוונה לחיי הנצח בעולם הבא, שהטוב שמקבלים בעולם הזה מנוכה מהטוב שבעולם הבא. ראו גם "קיבל עולמו בחייו" והסיפור על רגל מזהב שניתנה משמים לר' שמעון בן חלפתא ואשתו סרבה לקבל (שמות רבה נב ג).  וכאן, על בסיס הפסוק במשלי "שונא מתנות יחיה". ] 

רַבִּי זֵירָא, כִּי מְשַׁדְּרִי לֵיהּ, לָא שָׁקֵיל, כִּי הֲווֹ מַזְמְנִין לֵיהּ, אָזֵיל. אֲמַר:  אִתְיַיקּוֹרֵי הוּא דְּמִתְיַיקְּרוּ בִּי. [footnoteRef:38] [38:  כנגד שיטה זו עומדת הדעה שאדרבא, מתנות מרבות קרבה בין אדם לחברו ומרבות שלום בעולם. ראו למשל בגמרא שבת י ב, ביצה טז א: "הנותן פת לתינוק צריך להודיע לאמו". ראו פירוש רש"י שם: "ומתוך כך ידעו אביו ואמו שהוא אוהבם, ותרבה אהבה ורעות בישראל". ורבי זעירא שעלה מבבל ללמוד וללמד תורה בארץ ישראל (ראו הדף ר' זירא עולה חדש בארץ), מציע הבחנה מעניינת בין  קבלת מתנה (מאדם חשוב, בית הנשיא כאן) ובין הזמנה לסעודה (השוו עם סירובו של פנחס בן יאיר לעיל).] 

דף מח א – רב שמחמיר מפנה את השואל לרב שמתיר[footnoteRef:39] [39:  גם כאן תרגמנו לעברית בעזרת פירוש שטיינזלץ.] 

רבי יצחק בר יוסף היה הולך אחרי ר' ירמיה בשוק הקצבים. ראה את הריאות תלויות שם שהיו מלאות צמחים צמחים. אמר לו:[footnoteRef:40] וכי אין אדוני רוצה חתיכת בשר? אמר לו ר' ירמיה: אין לי מעות.[footnoteRef:41]. אמר לו: אני אקנה עבורך בהקפה.[footnoteRef:42] אמר לו (ר' ירמיה לר' יצחק): מה אעשה לך! שכאשר היו באים לפני ר' יוחנן [footnoteRef:43] היה שולח אותם לר' יהודה בר' שמעון, שהיה מורה להיתר משמו של ר' אלעזר בר' שמעון. אך  ר' יוחנן עצמו לא היה סבור כן., ולשיטת ר' יוחנן אני חושש ומחמיר. [footnoteRef:44] [40:  רב יצחק בר יוסף רוצה לדעת מה דעתו של ר' ירמיה על חתיכות בשר אלה, כשרות או לא, ולכן הוא שואל אותו:]  [41:  כפי שנראה להלן, ר' ירמיה נהג להקפיד ולהחמיר במקרה כזה, אך לא רצה לומר זאת בפירוש לרב יצחק בר יוסף ולכן התחמק בתירוץ שאין לו כסף. ]  [42:  ר' יצחק לא מוותר ומוכן לתת לר' ירמיה את הכסף הנדרש בהקפה, וכל זה לא משום שתקפו בולמוס או כיוצא בזה, אלא משום שרצה לדעת אם לדעת ר' ירמיה בשר כגון ז כשר או לא. ור' ירמיה לא יכול יותר להתחמק ועונה לו קצת באריכות.]  [43:  במקרים כאלה של ריאה עם צמחים.]  [44:  הרי לנו דוגמא נאה של רב שמחמיר בדין כלשהו, אך יודע שיש רב אחר שמיקל ומתיר, ולפיכך הוא שולח את השואל אל אותו רב שנוטה להתיר. עוד שם על תלמידי חכמים שהלכו בשוק עם רבותיהם וראו בשר עם בועות (צמחים) וכדומה, מקרים שבהם יש לכאורה ספק כשרות, ולא אמרו לבעל החנות ולא כלום, ומזה למדו התלמידים לפסוק הלכה להיתר. ראו בספר ימים נוראים של עגנון, עמוד רל, בין כסה לעשור, סדר ערב יום הכיפורים, בשם 'שמועות טובות, על שני תלמידי החכמין ש/היו בעיר לבוב, אחד מהם היה מחמיר בדיני כשרות וטריפות והשני היה מיקל. 	וכבר אמרו חז"ח כח דהיתרא עדיף.] 

דף נד עמוד א – חכמי ארץ ישראל וחכמי בבל
כִּי סְלֵיק רַב חִיָּיא בַּר יוֹסֵף, אַשְׁכְּחִינְהוּ לְרַבִּי יוֹחָנָן וְרֵישׁ לָקִישׁ דְּיָתְבִי וְקָאָמְרִי: דְּרוּסָה שֶׁאָמְרוּ – צְרִיכָה בְּדִיקָה כְּנֶגֶד בְּנֵי מֵעַיִים.[footnoteRef:45] אמר להם: הָאֱלֹהִים![footnoteRef:46] מורה היה בה רב: מהכנף ועד ירך (צריך בדיקה).[footnoteRef:47] אֲמַר לו רֵישׁ לָקִישׁ: מי הוא רב ואיזה רב הוא, אין אני יודע מי הוא![footnoteRef:48] אָמַר (לו) רַבִּי יוֹחָנָן: ולא ברור (זכור לך) אותו שֶׁשִּׁימֵּשׁ אֶת רַבִּי רַבָּה,[footnoteRef:49] וְרַבִּי חִיָּיא? וְהָאֱלֹהִים! כׇּל אוֹתָן שָׁנִים שֶׁשִּׁימֵּשׁ אוֹתוֹ תַּלְמִיד בִּישִׁיבָה, אֲנִי שִׁמַּשְׁתִּי בַּעֲמִידָה, ומי היה גדול יותר? הוא היה גדול ממני בכל. מִיָּד פָּתַח רֵישׁ לָקִישׁ וַאֲמַר: בְּרַם זָכוּר אוֹתוֹ הָאִישׁ לַטּוֹב, שֶׁאָמְרוּ שְׁמוּעָה מִפִּיו: שְׁמוּטָה וּשְׁחוּטָה – כְּשֵׁרָה, שֶׁאִי אֶפְשָׁר לַשְּׁמוּטָה שֶׁתֵּיעָשֶׂה שְׁחוּטָה. וְרַבִּי יוֹחָנָן אוֹמֵר: יָבִיא וְיַקִּיף.[footnoteRef:50] [45:  ר' חייא בר יוסף הוא תלמיד חכם שעלה מבבל לארץ. בבבל הוא לומד ומעביר תורה בין רב לשמואל, שני גדולי דור האמוראים הראשון בבבל. וכשהוא עולה לארץ הוא מצטרף לבית המדרש של ר' יוחנן וריש לקיש. כאן הוא מוצא אותם דנים בדיני כשרות בעלי חיים שחוטים אימתי וכמה צריכים בדיקה.]  [46:  לשון שבועה – עדות בשבועה.]  [47:  שזו, כך נראה, בדיקה מקיפה יותר ויש כאן החמרה של תורת בבל מול ארץ ישראל.]  [48:  ריש לקיש לא שמע על רב ולא הכיר אותו! והרי רב היה מחשובי תלמידי רבי יהודה הנשיא וכעת מחשובי אמוראי בבל!  רב, המכונה גם אבא אריכא, היה גם אדם גבוה ובולט בשטח. האם אפשר שהשנים בהם רב ור' יוחנן ישבו לפני ר' יהודה הנשיא הם השנים בהם ריש לקיש הסתובב בעולם כראש חבורת הליסטים ובאמת לא הכיר את רב?]  [49:  רבינו הגדול הוא רבי יהודה הנשיא. אינך זוכר את אותו תלמיד ששימש לפניו? ולהלן (פד א) משבח ר' יוחנן את רב שהוא "ממשפחת בריאים"" ומקפיד על הוראותיו של ר' מאלעזר בן עזריה. מארץ ישראל לבבל ומבבל חזרה לארץ ישראל.]  [50:  ריש לקיש מקבל את תוכחתו של ר' יוחנן ומיד מביא הלכה בשם רב (שמשום מה מכונה כאן "אות האיש"). השוו סיפור זה עם הסיפור שבדף צה ב להלן: "בכל שנות רב היה כותב לו רַבִּי יוֹחָנָן ״לכבוד רַבֵּינוּ שֶׁבְּבָבֶל״. כאשר נפטר רב, היה כותב לִשְׁמוּאֵל ״לכבוד חֲבֵירֵינוּ שֶׁבְּבָבֶל״. אָמַר (שמואל לעצמו): לא אוכל למצוא דבר שאני יודע (ור' יוחנן לא יודע) ואהיה רבו? שלח לו חשבון עיבור שש שנים (הבאות) אמר ר' יוחנן: חשבון בלבד הוא יודע (ראו מסכת ברכות ח ב: "נהירין לי שבילי דשמיא כשבילי דנהרדעא"). כתב שלח לו שלושה עשר גמלים טעונים בספרי טריפות. אמר ר' יוחנן: יש לי רב בבל, אלך ואראהו. אמר לו לתינוק: פסוק לי פסוקך. אמר לוּ: ״וּשְׁמוּאֵל מֵת״, אֲמַר: שְׁמַע מִינַּהּ נפטר שמואל. וְלָא הִיא, לָא נפטר שְׁמוּאֵל, אֶלָּא כדי שלא יטרח רַבִּי יוֹחָנָן".  לשני סיפורים אלה על קשרי ויחסי ראשי אמוראי ארץ ישראל עם ראשי אמוראי בבל, אפשר להוסיף את הסיפור שלהלן בדף קלז ע"ב.] 

דף נד עמוד ב – בעלי אומנויות ותלמידי חכמים
אָמַר רַבִּי חָנָא פָּתוּרָאָה: עִילָּא מִינַּאי הֲוָה קָאֵי בַּר נַפָּחָא, וּבְעָא מִינַּי דִּינָרָא קוּרְדִּינָאָה לְשַׁעוֹרֵי בֵּיהּ טְרֵיפְתָא, וּבְעַי לְמֵיקָם מִקַּמֵּיהּ וְלָא שְׁבַקְנִי. אָמַר לִי: שֵׁב בְּנִי שֵׁב, אֵין בַּעֲלֵי אוּמָּנִיּוֹת רַשָּׁאִין לַעֲמוֹד מִפְּנֵי תַּלְמִידֵי חֲכָמִים בְּשָׁעָה שֶׁעֲסוּקִין בִּמְלַאכְתָּם. וְלָא? וְהָתְנַן:[footnoteRef:51] כׇּל בַּעֲלֵי אוּמָּנִיּוֹת עוֹמְדִים מִפְּנֵיהֶם, וְשׁוֹאֲלִין בִּשְׁלוֹמָן, וְאוֹמְרִין לָהֶם: אַחֵינוּ אַנְשֵׁי מְקוֹם פְּלוֹנִי בּוֹאֲכֶם בְּשָׁלוֹם! אָמַר רַבִּי יוֹחָנָן: מִפְּנֵיהֶם עוֹמְדִין, מִפְּנֵי תַּלְמִידֵי חֲכָמִים אֵין עוֹמְדִין. אָמַר רַבִּי יוֹסֵי בַּר אָבִין: בֹּא וּרְאֵה כַּמָּה חֲבִיבָה מִצְוָה בִּשְׁעָתָהּ, שֶׁהֲרֵי מִפְּנֵיהֶם עוֹמְדִין, מִפְּנֵי תַּלְמִידֵי חֲכָמִים אֵין עוֹמְדִין. מִמַּאי? דִּילְמָא כְּדֵי שֶׁלֹּא תְּהֵא נִמְצָא מַכְשִׁילָן לֶעָתִיד לָבֹא.[footnoteRef:52]  [51:  מסכת ביכורים פרק ג משנה ג.]  [52:  שאם לא ינהגו אנשי ירושלים כבוד ראו במביאי הביכורים, יימנעו אלה לטרוח ולבוא בשנה הבאה. ראו דברינו מצוות ביכורים בפרשת כי תבא. וראו גם הדף האומנים קוראים בראש האילן. ונזכיר שוב שבעוד שהכהן הגדול היה נכנס לקודש הקדשים רק "אחת בשנה" ולצורך כפרת עם ישראל, בעלי מלאכה והאומנים נכנסים כל אימת שיש צורך. ראו בהקשר זה ברייתא במסכת ברכות דף ל עמוד א: "היה עומד בחוץ לארץ - יכוין את לבו כנגד ארץ ישראל ... היה עומד בארץ ישראל - יכוין את לבו כנגד ירושלים ... היה עומד בבית המקדש - יכוין את לבו כנגד בית קדשי הקדשים ... היה עומד בבית קדשי הקדשים - יכוין את לבו כנגד בית הכפורת; היה עומד אחורי בית הכפורת - יראה עצמו כאילו לפני הכפורת". במי מדובר כאן שהגיע זמן התפילה (שחרית או מנחה) והוא בקודש הקדשים? על כורחנו בבעל מלאכה שבא לתקן דבר מה. ראו הדף אל יבוא בכל עת אל הקודש בפרשת אחרי מות.] 

[bookmark: _Hlk239852953]דף נז ב – ר' שמעון בן חלפתא חוקר טבע
אָמְרוּ עָלָיו עַל רַבִּי שִׁמְעוֹן בֶּן חֲלַפְתָּא שֶׁעַסְקָן בִּדְבָרִים הָיָה ...[footnoteRef:53] מַאי עַסְקָן בִּדְבָרִים? אָמַר רַב מְשַׁרְשְׁיָא, דִּכְתִיב: ״לֵךְ אֶל נְמָלָה עָצֵל רְאֵה דְרָכֶיהָ וַחֲכָם, אֲשֶׁר אֵין לָהּ קָצִין שֹׁטֵר וּמֹשֵׁל, תָּכִין בַּקַּיִץ לַחְמָהּ״. אָמַר: אלך ואראה אם  וַדַּאי הוּא שאין להם מלך! הלך בִּתְקוּפַת תַּמּוּז, פרס גלימה על קן (חור) של נמלים. יצאה אחת מהן והניח בה (ר' שמעון בן חלפתא) סימן. נכנסה אותה נמלה, אמרה להם לשאר הנמלים: נפל צל. יצאו ובאו כל הנמלים.[footnoteRef:54] הרים ר' שמעון בן חלפתא את גלימתו, נפל עליהם אור השמש, התנפלו עליה (שאר הנמלים) והרגוה. אמר ר' שמעון: שמע מינה [למד מכאן] שבאמת אין להם מלך. שאם יש להם, לא היו צריכים רשות (הוראה) להרג הזז?  [53:  בקטע שהשמטנו הוא עוסק בשיקום נוצות של תרנגולים. ובקטע לפני זה שהבאנו, הוא מתקין פרוטזה לתרנגולת: "וְתַרְנְגוֹלֶת הָיְתָה לוֹ לְרַבִּי שִׁמְעוֹן בֶּן חֲלַפְתָּא שֶׁנִּשְׁמְטָה יָרֵךְ שֶׁלָּהּ, וְעָשׂוּ לָהּ שְׁפוֹפֶרֶת שֶׁל קָנֶה וְחָיְתָה". ]  [54:  ראו להלן על החסידה שכשהיא מוצאת אוכל היא מודיעה לחברותיה. אלטרואיזם בטבע. האם המדע של ימינו מכיר בתופעה זו?] 

אֲמַר רַב אַחָא בְּרֵיהּ דְּרָבָא לְרַב אָשֵׁי: אולי המלך היה ביניהם והוא שציווה להורגה?[footnoteRef:55] עוד (יש לומר) שזה היה בין מלך למלך, ככתוב: ״בַּיָּמִים הָהֵם אֵין מֶלֶךְ בְּיִשְׂרָאֵל אִישׁ הַיָּשָׁר בְּעֵינָיו יַעֲשֶׂה״?  [55:  מלכת הנמלים הייתה עם אלה שיצאו והיא שנתנה את ההוראה להרוג את הנמלה שקראה להם לצאת.] 

אֶלָּא, סְמוֹךְ על מהימנותו של שלמה.[footnoteRef:56]  [56:  סוף דבר, מסכמת הגמרא, יש פנים לכאן ולכאן ואין לנו אלא לסמוך על שלמה שאמר "אשר אין לה קצין שוטר ומושל", הינו אין לנמלים מלכה והן מתנהלות בעזרת 'תבונה קולקטיבית'. ראו מקבילה במדרש הגדול דברים ט זיח פרשת שופטים: "מעשה בר' שמעון בן חלפתא שהיה עסקן וראה נמלה אחת בעונת צהרים שגררה חיטה אחת והניחתה והלכה ונתן סימן באותה הנמלה. באו אחרות גררו והניחו והלכו. כיון שחזרה כל אחת ואחת ליטול חיטתה היתה מריחה באותה החיטה ומנחת אותה והולכת לה. כיון שבאת הראשונה שהתקינה אותה נטלה אותה והלכה. ומה אם נמלה שאינה כלום אינה גוזלת, אתם לא כל שכן. נמלים אין להם קצין ולא שוטר ומושל, אתם יש לכם קצין ושוטר ומושל על אחת כמה וכמה, מניין ממה שקרינו בענין: שפטים ושוטרים תתן לך". וכבר הקדשנו דף מיוחד בשם חכמת הנמלה בפרשת שופטים.] 

ויקרא רבה כב ד פרשת אחרי מות – עוד על חכמים שמתעניינים בטבע[footnoteRef:57] [57:  אנחנו חורגים לרגע ממסכת חולין ונגררים לדוגמא נוספת של חכמים שחוקרים את הטבע.] 

ר' שמעון בן חלפתא היה עסקן בדברים. היה לו פרדס אחד. פעם אחת היה יושב בו, והיה בו סדן אחד. ראה דוכיפת אחד שעושה לו קן בתוכו. אמר: איני רוצה שיהא עוף טמא זה בפרדס זה. הלך ר' שמעון בן חלפתא וסתרו לאותו קן. הלך אותו דוכיפת ותקנו. עמד ר' שמעון בן חלפתא וסתרו, הלך אותו דוכיפת ותקנו. מה עשה ר' שמעון? הלך והביא לוח אחד ונתנו בפני אותו נקב ונתן בו מסמר. מה עשה אותו דוכיפת? הלך והביא עשב אחד ונתנו על אותו מסמר ושרפו. מה עשה ר' שמעון ?אמר: טוב לי לגנוב (לגנוז) זה, שלא ילמדו הגנבים לעשות כן ויחריבו את העולם. [footnoteRef:58] [58:  עוד במדרש ויקרא רבה יט א על חכם מדען אחר: "ר' אסא היה עוסקן. ראה עורב אחד עושה קן, עושה ביצים, עושה אפרוחים. נטלם ונתנם בקדירה חדש וטח בפניהם שלושה ימים. לאחר שלושה ימים פתח לפניהם לידע מה הם עושים (איך הם שורדים). מצאן עושים צואה, ועשתה הצואה יתושים, והיו פורחים למעלה מהם ואוכלים אותם. קרא עליהם פסוק זה: מי יכין לעורב צידו." עוד שם הסיפור על חמורתו של רבי ינאי שאכלה עשב והסתמאה. ואכלה עשב אחר והתפקחה. ועוד שם עשבים פלאיים נוספים ועל חכמים שעסקו בתצפיות טבע. וכבר התחלנו לאסוף מקורות אלה לדף "חכמים חוקרי טבע" ויש להשלים.] 

גמרא חולין דף נח עמוד ב – למה הייתה היתושה ברוגז עם היתוש שבע שנים?[footnoteRef:59] [59:  חזרנו למסכת חולין ושוב נדגיש שבתרגום לעברית של המקורות, נעזרנו בפירוש שטיינזלץ אבל האחריות הסופית כולה שלנו.] 

שב שני אימרא בקתא מבקא - שבע שנים מרדה היתושה ביתוש. שאמרה  לו: ראיתי את בן העיר מחוזא ששחה במים וועלה והתעטף בסדינים וישבת עליו ומצצת דם ממנו ולא הודעת לי.[footnoteRef:60] [60:  ראו להלן על החסידה שעושה חסד עם חברותיה ועל הנמלים שמכבדות זו את זו. ומעניין לחשוב למה מובאים קטעים כאלה בגמרא? מה באים הם ללמדנו? אולי יש פה הד לאגדה על דוד המלך שקבל לפני הקב"ה מדוע ברא את הצרעה, את השטות (השגעון)  ואת קורי העכביש עד שנזקק להם במנוסתו מפני שאול. ראו סיפור זה בדברינו יונה ועורב. אולי יש קשר בין הסיפורים.] 

דף ס א – שיחות ר' יהושע עם הקיסר ובתו
אֲמַר לֵיהּ קֵיסָר לְרַבִּי יְהוֹשֻׁעַ בֶּן חֲנַנְיָה: אני רוצה לראות את אלהיכם. אֲמַר לֵו: לא תוכל לראות אותוּ. אֲמַר לֵיהּ: אִיבְרָא חָזֵינָא לֵיהּ.[footnoteRef:61] הלך והעמידו אל מול השמש בתקופת תמוז, אֲמַר לו הסתכל בו (בשמש). אמר לו: איני יכול. אמר לו: השמש, שהוא אחד מהשמשים שעומדים לפני הקב"ה, אינך יכול להסתכל בו, שכינה עצמה לא כל שכן![footnoteRef:62]  אֲמַר לו קֵיסָר לְרַבִּי יְהוֹשֻׁעַ בֶּן חֲנַנְיָה: רוצה אני לערוך לחם, סעודה לאלוהיכם! אמר לו ר' יהושע: לא תוכל. שאל אותו: מדוע? אמר לו: מרובים חילותיו. אמר לו: איברא [באמת], אעשה זאת! אמר לו: לך ערוך סעודה על הים הגדול שם יש מקום מרווח. טרח קיסר שישה חודשי הקיץ בדבר, באה רוח וטאטאה הכל לים. חזר וטרח  שישה חודשי החורף (בהכנת סעודה אחרת), בא גשם וסחף מה שהכין וטיבע אותו בים. אמר לו הקיסר לר' יהושע: מה זה?[footnoteRef:63]. אמר לו: אלה הם המטאטאים ושוטפי הרצפה שבאו לפניו, והם אכלו הכל.[footnoteRef:64] [61:  הקיסר מתעקש שרבי יהושע יראה לו את הקב"ה. ]  [62:  האם הסכים הקיסר שאי אפשר לראות את הקב"ה ובקטע הבא מבקש דבר חדש, או שהוא מנסה להערים על ר' יהושע להלן?]  [63:  מדוע אירעו דברים אלה?]  [64:  השמש והרוח לפני הקב"ה. אז אם כנגדם אין אתה יכול לעשות כלום, אז איך תסתכל באלוהיהם? ] 

אמר לו: אי הכי, לא מצינא.[footnoteRef:65] [65:  כאן מודה הקיסר שאיני יכול להכין סעודה וגם לא לראות את הקב"ה ומוותר על משאלתי. ראו בהמשך הסוגיה שם את הדיאלוג של בת הקיסר עם ר' יהושע שמבקשת שהקב"ה יעשה לה מתקן שמתיר פקעות של צמר. והסיום שם שמעורר תמיהה, כשהוא עונה לה: "אלוהים שלנו לתת הוא נותן, ליטול אינו נוטל". עוד על בת הקיסר, ראו בגמרא נדרים דף נ עמוד ב כשהיא מעירה על כיעורו של ר' יהושע: "תורה מפוארה בכלי מכוער!" והוא נותן לה את "העצה" לשמור את היין שלהם בכלי זהב וכסף במקום כלי חרס כמו שכל שאר העולם עושה: "כל העולם בחרס, ואתם בכלי חרס?" אתם (בית הקיסר) הניחו (את היין) בכלי כסף וזהב. ומה אירע לאותו היין שהחמיץ כמובן. סיפור זה מובא בדף החרס והזהב.] 

דף ס עמוד ב – המאור הגדול והמאור הקטן[footnoteRef:66] [66:  כבר הרחבנו לדון במדרש זה בדברינו ראש חודש תשרי בראש השנה וכאן נביא את הדברים בתמצית. מדוע אנו מעלימים את העודה שא' בתשרי הוא לא רק "יום הרת עולם" בבריאה ובדין – הוא גם ראש חודש! ] 

רבי שמעון בן פזי רמי [מקשה] כתיב: "ויעש אלהים את שני המאורות הגדולים" (בראשית א טז), וכתיב: "את המאור הגדול ואת המאור הקטן" (שם)! אמרה ירח לפני הקב"ה: ריבונו של עולם, אפשר לשני מלכים שישתמשו בכתר אחד?[footnoteRef:67] אמר לה: לכי ומעטי את עצמך! אמרה לפניו: הואיל ואמרתי לפניך דבר הגון, אמעיט את עצמי?[footnoteRef:68]  [67:  ראו גם הדף אין שני מלכים בכתר אחד בפרשת בראשית. שם הזכרנו, על בסיס הפסוק בקהלת: "מעוות לא יוכל לתקון" שאין שנת הירח מסתדרת במדויק עם שנת החמה ואולי זה פירוש חדש לאין שני מלכים משמשים בכתר אחד – בכתר לוח השנה. ]  [68:  התיאור של שני מאורות גדולים תואם את האסטרונומיה המודרנית המכירה במערכות כוכבי לכת עם שתי שמשות ואף יותר. ראו הערך מערכות מרובות כוכבים בויקיפדיה. לפיכך אולי מה שבקש הירח היה אכן "לא הגון" ונענש בצדק. אבל לא כך חשבו חז"ל שהכירו מערכת שמש אחת בלבד וראו באלפי השמשות האחרות שברקיע, שרבות מהם גדולות לאין שיעור מ"שני המאורות הגדולים" שלנו, "צבא כוכבים" שיוצא כל לילה עם הלבנה "כדי להפיס את דעתה" (בראשית רבה ו ד). ] 

אמר לה: לכי ומשול ביום ובלילה, אמרה ליה: מאי רבותיה, דשרגא בטיהרא מאי אהני?[footnoteRef:69] אמר לה: זיל, לימנו בך ישראל ימים ושנים.[footnoteRef:70] אמרה ליה: יומא נמי, אי אפשר דלא מנו ביה תקופותא, דכתיב: "והיו לאותות ולמועדים ולימים ושנים".[footnoteRef:71] זיל, ליקרו צדיקי בשמיך: יעקב הקטן שמואל הקטן  דוד הקטן.[footnoteRef:72] חזייה דלא קא מיתבא דעתה,[footnoteRef:73] אמר הקב"ה: הביאו כפרה עלי שמיעטתי את הירח! והיינו דאמר ר' שמעון בן לקיש: מה נשתנה שעיר של ראש חדש שנאמר בו "לה' "[footnoteRef:74] - אמר הקב"ה: שעיר זה יהא כפרה על שמיעטתי את הירח.[footnoteRef:75] [69:  מה יואיל אור הנר בצהרי היום? ניחא "למשול בלילה", אבל מהו "למשול ביום" של הלבנה?]  [70:  עפ"י המשך הפסוק שם: "לְהַבְדִּיל בֵּין הַיּוֹם וּבֵין הַלָּיְלָה וְהָיוּ לְאֹתֹת וּלְמוֹעֲדִים וּלְיָמִים וְשָׁנִים". פסוק זה נאמר על שני המאורות לפני שהתמעטה הלבנה. אבל הדרשן סבור שעדיין הוא בתוקף, וגם לירח יש חלק בקביעת הימים, השנים והמועדים. מועדים, ניחא. אבל ימים ושנים לפי הירח? ואיפה חודשים? מסביר פירוש שטיינזלץ בעיונים על הדף: "שלוח השנה העברי נקבע על פי הירח, ולפי היום בו מקדשים חכמי ישראל את החודש (שהוא) לפי מולד הירח – נקבעים כל המועדים. וגם השנים, שבעיקרון נקבעות על פי מהלך השמש שיש לו מספר ימים קבוע – גם הן נמנות לפי מספר החדשים. שהרי רק כאשר נשלם החודש נשלמה השנה". עיבור השנה – שמטרתו לשמור על שנת השמש, נעשה ע"י הוספת חודש שלם של הלבנה, בין של 29 יום ובין של  30 יום היינו מעובר.]  [71:  חוזרת הלבנה וטוענת ששנת השמש (סיבוב כדור הארץ סביב השמש) היא הקובעת את התקופות ועונות השנה. ]  [72:  לגבי יעקב, פסוק הוא בתורה, בראשית כז טו: "וַתִּקַּח רִבְקָה אֶת בִּגְדֵי עֵשָׂו בְּנָהּ הַגָּדֹל ... וַתַּלְבֵּשׁ אֶת יַעֲקֹב בְּנָהּ הַקָּטָן", וגם בנביא עמוס פרק ז פסוקים ב, ה: "מִי יָקוּם יַעֲקֹב כִּי קָטֹן הוּא". גם בדוד, פסוק הוא בשמואל א טז יא: "וַיֹּאמֶר שְׁמוּאֵל אֶל יִשַׁי הֲתַמּוּ הַנְּעָרִים וַיֹּאמֶר עוֹד שָׁאַר הַקָּטָן וְהִנֵּה רֹעֶה בַּצֹּאן", וכן שם בפרק יז פסוק יד: "וְדָוִד הוּא הַקָּטָן וּשְׁלֹשָׁה הַגְּדֹלִים הָלְכוּ אַחֲרֵי שָׁאוּל". ובמדרש ספרי דברים פרשת האזינו פיסקא שלד: "ודוד הוא הקטן. וכי אין אנו יודעים שדוד הוא הקטן? אלא להודיעך צדקו של דוד שהיה רועה את צאן אביו, ואף על פי שנתמנה מלך על ישראל, הוא דוד בקטנו". ובאשר לשמואל הקטן, זה כינויו לאורך כל הש"ס בעשרות אזכורים. ראו בפרט בקשר לעיבור השנה, סנהדרין יא ע"א: "מעשה ברבן גמליאל שאמר: השכימו לי שבעה לעלייה, השכים ומצא שמונה. אמר: מי הוא שעלה שלא ברשות? יֵרֵד! (כי עיבור השנה הוא בשבעה חכמים, תוספתא סנהדרין ב א) עמד שמואל הקטן ואמר: אני הוא שעליתי שלא ברשות, ולא לעבר השנה עליתי, אלא ללמוד הלכה למעשה הוצרכתי. אמר לו: שב בני, שב. ראויות כל השנים כולן להתעבר על ידך, אלא אמרו חכמים: אין מעברין את השנה אלא במזומנין לה". ]  [73:  ועדיין לא נחה דעתה של הלבנה מכל זאת. ]  [74:  בכל קרבנות (המוספים) המועדים המפורטים בפרשת פנחס מובא תמיד שעיר חטאת לצד שאר הקרבנות. אך בעוד שבכולם כתוב: "לכפר עליכם" (או "חטאת" בלבד), בשעיר של ראש חודש כתוב "לחטאת לה' ".]  [75:  כך גם במדרש בראשית רבה ו ג: "מאחר שהוא קורא אותן גדולים, הוא חוזר ופוגם אותם את המאור הגדול לממשלת היום ואת המאור הקטן לממשלת הלילה? אתמהא! אלא על ידי שנכנס בתחומו של חבירו. אמר רבי פנחס: בכל הקרבנות כתיב שעיר עזים אחד חטאת, ובראש חדש כתיב: שעיר עזים אחד חטאת לה'. אמר הקב"ה: הביאו כפרה עלי שמיעטתי את הירח". וכך גם בפרקי דרבי אליעזר פרק נא: "... לְפִיכָךְ הָיוּ יִשְׂרָאֵל מַקְרִיבִין שְׂעִיר חַטָּאת לְמַעְלָה מֵעוֹלַת רֹאשׁ חֹדֶשׁ, שֶׁנֶּאֱמַר [במדבר כו, טו] וּשְׂעִיר עִזִּים אֶחָד לְחַטָּאת לַה'. אָמַר הקב"ה, הַשָׂעִיר הַזֶּה יִהְיֶה כַפָּרָה עָלַי בִּשְׁבִיל שֶׁמִעַטְתִּי אֶת הַיָּרֵחַ". הקב"ה צריך כביכול כפרה על שפגם בבריאה שלו! הצנעת קרבן החטאת של ראש חודש, וממילא שאר קרבנות (מוספי) ראש חודש, בראש השנה, היא על מנת לא להזכיר את "חטאו" של הקב"ה בבריאה, אשר זקוק גם הוא כביכול לכפרה. ראו לשון פירוש הדר זקנים במדבר כח טו: "חטאת לה'. לפי שהוא ראשון כתיב בו לה' שיהיה לשם שמים ... לפי שהוא יום חדוש הראשון דברביעי נתלו המאורות".] 

דף סג א – משמעות שמות החיות
לָמָּה נִקְרָא שְׁמָהּ חֲסִידָה? שֶׁעוֹשָׂה חֲסִידוּת עִם חַבְרוֹתֶיהָ.[footnoteRef:76] [76:  השוו מחד גיסא עם הסיפור על הנמלים (לעיל) שאינן נוגעות בגרגיר חיטה שנמלה אחרת התעסקה בה; ומאידך גיסא על היתושה שכעסה על היתוש משום שלא קרא לה למצוץ דם. ובספרות החסידית שואלים, אם החסידה מתנהגת בחסידות כזו, מדוע היא נמנית בין העופות הטמאים ולא הכשרים? התשובה הליטאית היא פשוטה: היא הנותנת, בזכות חסידותה היא עוף שמור שאסור לצוד אותו ולאוכלו. התשובה החסידית היא שהחסידה עושה חסד רק עם "חברותיה" – חסידי גור עם גור, חסידי בעלז עם חסידי בעלז, חסידי ויז'ניץ עם ויז'ניץ וכו' ולא עם כלל הציבור. ובימינו רבו הפילוגים והמחלוקות הפנימיות וגם מקצת חסידי גור אינם מדברים עם מקצת חסידי גור, ויז'ניץ  עם ויז'ניץ וכו'.] 

דף סג ב: ... . וּפְלִיגָא דְּרַבִּי אֲבָהוּ, דְּאָמַר רַבִּי אֲבָהוּ: רָאָה זוֹ אַיָּה, וְלָמָּה נִקְרָא שְׁמָהּ רָאָה? שֶׁרוֹאָה בְּיוֹתֵר, וְכֵן הוּא אוֹמֵר: ״נָתִיב לֹא יְדָעוֹ עָיִט וְלֹא שְׁזָפַתּוּ עֵין אַיָּה״, תָּנָא: עוֹמֶדֶת בְּבָבֶל וְרוֹאָה נְבֵלָה בְּאֶרֶץ יִשְׂרָאֵל.[footnoteRef:77] [77:  כבר הרחבנו במדרשים על חכמת האדם שידע לתת שם לחיות (להמציא שפה), מה שהמלאכים אינם מסוגלים לעשות. ראו דברינו מקרא שמות במקרא בפרשת ויצא. ועל האיה שראייתה כל כך טובה שהיא עומדת בבבל ורואה נבלה בארץ ישראל, הרחבנו בדף  סוכתה של סדום בחג הסוכות. וכבר אמרו עליה החסידים שלפיכך היא עוף טמא. מי שחי בחוץ לארץ וצופה משם על נבלות שיש בארץ ישראל (ולכן אסור לעלות לארץ וכו') הוא טמא.] 

דף פד א – למדה תורה דרך ארץ
תָּנוּ רַבָּנַן: ״כִּי יַרְחִיב ה׳ אֱלֹהֶיךָ אֶת גְּבֻלְךָ״ – לִמְּדָה תּוֹרָה דֶּרֶךְ אֶרֶץ, שֶׁלֹּא יֹאכַל אָדָם בָּשָׂר אֶלָּא לְתֵאָבוֹן. יָכוֹל יִקַּח אָדָם מִן הַשּׁוּק וְיֹאכַל? תַּ"לְ: ״וְזָבַחְתָּ מִבְּקָרְךָ וּמִצֹּאנְךָ״. יָכוֹל יִזְבַּח כׇּל בְּקָרוֹ וְיֹאכַל, כָּל צֹאנוֹ וְיֹאכַל? תַּלְמוּד לוֹמַר: ״מִבְּקָרְךָ״ – וְלֹא כׇּל בְּקָרְךָ, ״מִצֹּאנְךָ״ – וְלֹא כׇּל צֹאנְךָ.[footnoteRef:78] מִכָּאן אָמַר רַבִּי אֶלְעָזָר בֶּן עֲזַרְיָה: מִי שֶׁיֵּשׁ לוֹ מָנֶה – יִקַּח לְפָסוֹ[footnoteRef:79] לִיטְרָא יָרָק, עֲשָׂרָה מָנֶה – יִקַּח לְפָסוֹ לִיטְרָא דָּגִים, חֲמִשִּׁים מָנֶה – יִקַּח לְפָסוֹ לִיטְרָא בָּשָׂר, מֵאָה מָנֶה – יִשְׁפְּתוּ לוֹ קְדֵרָה בְּכׇל יוֹם. וְאִינָךְ אֵימַת? מֵעֶרֶב שַׁבָּת לְעֶרֶב שַׁבָּת.[footnoteRef:80] אָמַר רַב: צְרִיכִין אָנוּ לָחוֹשׁ לְדִבְרֵי זָקֵן.[footnoteRef:81] אָמַר רַבִּי יוֹחָנָן: אַבָּא מִמִּשְׁפַּחַת בְּרִיאִים הֲוָה, אֲבָל כְּגוֹן אָנוּ, מִי שֶׁיֵּשׁ לוֹ פְּרוּטָה בְּתוֹךְ כִּיסוֹ – יְרִיצֶנָּה לַחֶנְוָונִי. [footnoteRef:82] [78:  ולהלן שם: "דַּיּוֹ לְאָדָם שֶׁיִּתְפַּרְנֵס מֵחֲלֵב גְּדָיִים וּטְלָאִים שֶׁבְּתוֹךְ בֵּיתוֹ". השוו עם המדרש על הקרבנות, ויקרא כז ו: "לא הטרחתי עליכם ולא אמרתי אליכם להתייגע בהרים להביא לפני קרבן מאלו שאינן ברשותך, אלא ממה שברשותך, מן הגדל על אבוסך." .]  [79:  מפרש רש"י: "לפסו - לקדרתו. לשון אילפס":]  [80:  אלה שאין ידם משגת לאכול בשר כל יום, אימתי יאכלו בשר? התשובה היא פעם בשבוע – בשבת. עוד על אכילת בשר מהציד או מהמשק, ראו שם: "מה תלמוד לומר "אֲשֶׁר יָצוּד״? לִמְּדָה תּוֹרָה דֶּרֶךְ אֶרֶץ, שֶׁלֹּא יֹאכַל אָדָם בָּשָׂר אֶלָּא בַּהַזְמָנָה הַזֹּאת".]  [81:  הוא ר' אלעזר בן עזריה. רב, מגדולי חכמי בבל שייסד את ישיבת סורא כאשר חזר לבבל (לאחר ששהה מספר שנים בארץ והסתופף בבית מדרשו של רבי יהודה הנשיא), משבח את רבי אלעזר בן עזריה (נראה שלא ראה אותו אישית), ואילו ר' יוחנן שעמד בראש בית המדרש בטבריה, משבח את רב. ראו לעיל דף נד עמוד א – חכמי ארץ ישראל וחכמי בבל.]  [82:  ולא יסתגף כל השבוע ויחסוך לשבת, כולל לקיחת הלוואות: 'אָמַר רַב נַחְמָן: כְּגוֹן אָנוּ לוֹוִין וְאוֹכְלִין. ״כְּבָשִׂים לִלְבוּשֶׁךָ״ – מִגֵּז כְּבָשִׂים יְהֵא מַלְבּוּשֶׁךָ, ״וּמְחִיר שָׂדֶה עַתּוּדִים״ – לְעוֹלָם יִמְכּוֹר אָדָם שָׂדֶה וְיִקַּח עַתּוּדִים, וְאַל יִמְכּוֹר אָדָם עַתּוּדִים וְיִקַּח שָׂדֶה". קטע זה בגמרא משבח את המשק החקלאי המשפחתי ויכול ללמדנו על חיי הכלכלה של ימיהם: ״וְדֵי חֲלֵב עִזִּים״ – דַּיּוֹ לְאָדָם שֶׁיִּתְפַּרְנֵס מֵחֲלֵב גְּדָיִים וּטְלָאִים שֶׁבְּתוֹךְ בֵּיתו. ״לְלַחְמְךָ לְלֶחֶם בֵּיתֶךָ״ – לַחְמְךָ קוֹדֶם לְלֶחֶם בֵּיתֶךָ .. . דָּרֵשׁ רַב עַוִּירָא, זִימְנִין אָמַר לַהּ מִשְּׁמֵיהּ דְּרַבִּי אַמֵּי, וְזִימְנִין אָמַר לַהּ מִשְּׁמֵיהּ דְּרַבִּי אַסִּי: מַאי דִּכְתִיב "טוֹב אִישׁ חוֹנֵן וּמַלְוֶה יְכַלְכֵּל דְּבָרָיו בְּמִשְׁפָּט" (תהלים קי"ב:ה'). לְעוֹלָם יֹאכַל אָדָם וְיִשְׁתֶּה פָּחוֹת מִמַּה שֶּׁיֵּשׁ לוֹ, וְיִלְבַּשׁ וְיִתְכַּסֶּה בְּמַה שֶּׁיֵּשׁ לוֹ, וִיכַבֵּד אִשְׁתּוֹ וּבָנָיו יוֹתֵר מִמַּה שֶּׁיֵּשׁ לוֹ, שֶׁהֵן תְּלוּיִין בּוֹ, וְהוּא תָּלוּי בְּמִי שֶׁאָמַר וְהָיָה הָעוֹלָם. וכבר הרחבנו על נושא "הרחבה" לאדם שזכה, בדברינו כי ירחיב בפרשת ראה. ראו גם הדף למדה תורה דרך ארץ בפרשת חוקת. ועל חשיבות הבגדים, ראו בגדים המכבדים את האדם.] 

דף פו א – זכותם של ר' חייא ובניו
וּמִי נְפַל לֵיהּ יָאנִיבָא בְּכִיתָּנֵיהּ?[footnoteRef:83] וְהָאָמַר רָבִין בַּר אַבָּא, וְאָמְרִי לַהּ אָמַר רַבִּי אָבִין בַּר שְׁבָא: מִשֶּׁעָלוּ בְּנֵי הַגּוֹלָה, פָּסְקוּ הַזִּיקִין וְהַזְּוָעוֹת וְהָרוּחוֹת וְהָרְעָמִים, וְלֹא הֶחְמִיץ יֵינָם, וְלֹא לָקָה פִּשְׁתָּנָם, וְנָתְנוּ חֲכָמִים עֵינֵיהֶם בְּרַבִּי חִיָּיא וּבָנָיו.[footnoteRef:84]. כִּי מַהְנְיָא זְכוּתַיְיהוּ – אַעָלְמָא, אַדִּידְהוּ – לָא,[footnoteRef:85] כִּדְרַב יְהוּדָה אָמַר רַב, דְּאָמַר רַב יְהוּדָה אָמַר רַב: בְּכׇל יוֹם וָיוֹם בַּת קוֹל יוֹצֵאת וְאוֹמֶרֶת: כָּל הָעוֹלָם כּוּלּוֹ נִיזּוֹן בִּשְׁבִיל חֲנִינָא בְּנִי, וַחֲנִינָא בְּנִי דַּי לוֹ בְּקַב חָרוּבִין מֵעֶרֶב שַׁבָּת לְעֶרֶב שַׁבָּת.[footnoteRef:86] [83:  איך אירע שנטפל עש בפשתן של ר' חייא? עמוד קודם מספרת הגמרא על האירוע ועל הפתרון שהציע לו רבי שכרוך בשימוש בדם עוף – מה שעורר דיון על מצות כיסוי הדם – וכאן חוזרת הגמרא לסיפור העש שאכל את פשתנו של ר' חייא.]  [84:  שבזכותם פסקו פגעי טבע אלה בארץ ישראל (כנראה רק באופן זמני, ראו סוף מסכת סוטה). ומאליה מתבקשת השאלה: אם כך הוא כוחו ר' חייא לעולם כולו, מדוע לא ניצל פשתנו שלו? ]  [85:  תרגום: זכותו מועילה לכל העולם אבל לא לעצמו. השוו מחד גיסא עם המוטיב אין אסיר מתיר עצמו מבית האסורים, ומאידך גיסא עם המתפלל על חברו הוא נענה תחילה..]  [86:  ראו את רבי חייא גם ברשימת מייסדי ומחדשי התורה אחרי שנשתכחה. ראו מסכת סוכה כ א: "אמר ריש לקיש: הריני כפרת רבי חייא ובניו. שבתחילה כשנשתכחה תורה מישראל עלה עזרא מבבל וְיִסְדָהּ, חזרה ונשתכחה עלה הלל הבבלי ויסדה, חזרה ונשתכחה עלו רבי חייא ובניו ויסדוה". כאן מושווים ר' חייא וחנינא. אבל בגמרא בבא מציעא פה ב (כתובות קג ב) מוצג העימות ביניהם והתחרות כיצד למנוע את שכחת התורה וכיצד לשומרה מדור לדור: ראו שני מקורות אלה בדף כי לא תשכח מפי זרעו.] 

דף פו ב – עמידה בפתח בית המדרש
תא שמע:[footnoteRef:87] דרבי אבא בנו של רבי חייא בר אבא ורבי זירא היו עומדים בשוק של קיסרי על פתח בית המדרש.[footnoteRef:88]  [87:  הגמרא מנסה כאן להכריע כמו מי ההלכה (בדין חרש, שוטה וקטן ששחטו בהמה), כרבי מאיר או כחכמים. ראו במקור שם.]  [88:  שימו לב היכן ממוקם בית המדרש? בתוך השוק! ואיפה עומדים ר' אבא ור' זירא? בפתח!] 

יצא רבי אמי מבית המדרש ומצא אותם. 
אמר להם: האם לא אמרתי לכם: בזמן בית המדרש לא תעמדו בחוץ, שמא יש אדם שמצטרכת לו שמועה, שצריך לברר דבר מה, ויבואו הלומדים בבית המדרש להיטרד[footnoteRef:89]. רבי זירא נכנס לבית המדרש, רבי אבא לא נכנס.[footnoteRef:90] [89:  היינו לא יצליחו לברר את העניין, בעוד שאתם יכולים לסייע.]  [90:  כבר הרחבנו לדון בלימוד תורה ברחוב או בשוק בדף תורה בחוץ וכאן נביא את הדברים בתמצית. מצאנו אצל חז"ל מספר שיטות באשר ליחס בין בית מדרש והרחוב (השוק), החל מבית המדרש שפורש את כנפיו ונפתח לעולם "שבחוץ"; וכלה בבית המדרש שמסתגר ומבדל עצמו מהעולם החיצון. מבוי הקטן בשוק מחנה יהודה שהתחיל כמקום לתפילת מנחה-מעריב, הרחיב את מיתריו למקום לאמירת תהלים והנחת תפילין למזדמנים ולמאחרים בשחר, עד שהפך ל"בית המדרש הקטן שבשוק" (שוק מחנה יהודה ליבה הפועם של ירושלים עומד כסמל חי לנגד עינינו). ועוד נוספו בו כמה בטלני שוק ופנסיונרים דרך קבע. אצל בית מדרש זה, אין מקום לעמוד על הפתח, קובע רב אמי וסונט בר' אבא ור' חייא: אתם בפנים או בחוץ? תוך שהוא מזכיר להם שכעת זה "זמן בית המדרש. יש בבית המדרש עצמו הפסקות לימוד לפוש. בית מדרש זה כבר ממוקם בשוק ("בחוץ")  – אין צורך שתעמדו בפתח. כולם מכירים אותו. מה שאין כן בבית מדרש או כנסת ממוסדים. ראו אגב את העמידה בפתח בהקשר לתפילה: "רב חסדא אמר זה שנכנס לבית הכנסת צריך להיכנס לפנים משני דלתות. מה טעם? [משלי ח לד] אשרי אדם שומע לי לשקוד על דלתותי יום יום. דלתותי ולא דלתי, מזוזות ולא מזוזת. אם עשה כן מה כתיב תמן [שם לה] כי מוצאי מצא חיים" (ירושלמי ברכות פרק ה הלכה א).] 

דף פז א – כמה שווה כוס של ברכה
מַעֲשֶׂה בְּאֶחָד שֶׁשָּׁחַט, וְקָדַם חֲבֵירוֹ וְכִסָּה, וְחִיְּיבוֹ רַבָּן גַּמְלִיאֵל לִיתֵּן לוֹ עֲשָׂרָה זְהוּבִים. אִיבַּעְיָא לְהוּ: שְׂכַר מִצְוָה אוֹ שְׂכַר בְּרָכָה? לְמַאי נָפְקָא מִינַּהּ? לְבִרְכַּת הַמָּזוֹן. אִי אָמְרַתְּ שְׂכַר מִצְוָה – אַחַת הִיא, וְאִי אָמְרַתְּ שְׂכַר בְּרָכָה – הָוְיָין אַרְבָּעִים. מַאי? תָּא שְׁמַע, דַּאֲמַר לֵיהּ הָהוּא מִינָא לְרַבִּי: מִי שֶׁיָּצַר הָרִים לֹא בָּרָא רוּחַ, וּמִי שֶׁבָּרָא רוּחַ לֹא יָצַר הָרִים, דִּכְתִיב: ״כִּי הִנֵּה יוֹצֵר הָרִים וּבֹרֵא רוּחַ״. אֲמַר לֵיהּ: שׁוֹטֶה, שְׁפֵיל לְסֵיפֵיהּ דִּקְרָא – ״ה׳ צְבָאוֹת שְׁמוֹ״. אֲמַר לֵיהּ: נְקוֹט לִי זִימְנָא תְּלָתָא יוֹמֵי וּמַהְדַּרְנָא לָךְ תְּיוּבְתָּא. יְתֵיב רַבִּי תְּלָת תַּעֲנִיָּתָא. כִּי הֲוָה קָא בָּעֵי מִיבְרָא, אֲמַרוּ לֵיהּ: מִינָא קָאֵי אַבָּבָא. אֲמַר: ״וַיִּתְּנוּ בְּבָרוּתִי רוֹשׁ וְגוֹ׳״. אֲמַר לֵיהּ: רַבִּי, מְבַשֵּׂר טוֹבוֹת אֲנִי לָךְ, לֹא מָצָא תְּשׁוּבָה אוֹיִבְךָ וְנָפַל מִן הַגָּג וָמֵת. אָמַר לוֹ: רְצוֹנְךָ שֶׁתִּסְעוֹד אֶצְלִי? אָמַר לוֹ: הֵן. לְאַחַר שֶׁאָכְלוּ וְשָׁתוּ, אָמַר לוֹ: כּוֹס שֶׁל בְּרָכָה אַתָּה שׁוֹתֶה אוֹ אַרְבָּעִים זְהוּבִים אַתָּה נוֹטֵל? אָמַר לוֹ: כּוֹס שֶׁל בְּרָכָה אֲנִי שׁוֹתֶה. יָצְתָה בַּת קוֹל וְאָמְרָה: כּוֹס שֶׁל בְּרָכָה שָׁוֶה אַרְבָּעִים זְהוּבִים. אָמַר רַבִּי יִצְחָק: עֲדַיִין יֶשְׁנָהּ לְאוֹתָהּ מִשְׁפָּחָה בֵּין גְּדוֹלֵי רוֹמִי, וְקוֹרְאִין אוֹתָהּ מִשְׁפַּחַת בַּר לוּיָאנוּס. 
דף פט א – בשבח ההצטנעות
. אָמַר רַבִּי יוֹחָנָן מִשּׁוּם רַבִּי אֶלְעָזָר בְּרַבִּי שִׁמְעוֹן: כׇּל מָקוֹם שֶׁאַתָּה מוֹצֵא דְּבָרָיו שֶׁל רַבִּי אֱלִיעֶזֶר בְּנוֹ שֶׁל רַבִּי יוֹסֵי הַגְּלִילִי בַּהַגָּדָה – עֲשֵׂה אׇזְנֶיךָ כַּאֲפַרְכֶּסֶת. ״לֹא מֵרֻבְּכֶם מִכׇּל הָעַמִּים חָשַׁק ה׳ בָּכֶם וְגוֹ׳״ – אָמַר לָהֶם הקב"ה לְיִשְׂרָאֵל: חוֹשְׁקַנִי בָּכֶם, שֶׁאֲפִילּוּ בְּשָׁעָה שֶׁאֲנִי מַשְׁפִּיעַ לָכֶם גְּדוּלָּה – אַתֶּם מְמַעֲטִין עַצְמְכֶם לְפָנַי. נָתַתִּי גְּדוּלָּה לְאַבְרָהָם – אָמַר לְפָנַי: ״וְאָנֹכִי עָפָר וָאֵפֶר״, לְמֹשֶׁה וְאַהֲרֹן – אָמַר: ״וְנַחְנוּ מָה״, לְדָוִד – אָמַר: ״וְאָנֹכִי תוֹלַעַת וְלֹא אִישׁ״. אֲבָל אוּמּוֹת הָעוֹלָם אֵינָן כֵּן, נָתַתִּי גְּדוּלָּה לְנִמְרוֹד – אָמַר: ״הָבָה נִבְנֶה לָּנוּ עִיר״, לְפַרְעֹה – אָמַר: ״מִי ה׳״, לְסַנְחֵרִיב – אָמַר: ״מִי בְּכׇל אֱלֹהֵי הָאֲרָצוֹת וְגוֹ׳״, לִנְבוּכַדְנֶצַּר – אָמַר: ״אֶעֱלֶה עַל בָּמֳתֵי עָב״, לְחִירָם מֶלֶךְ צוֹר – אָמַר: ״מוֹשַׁב אֱלֹהִים יָשַׁבְתִּי בְּלֵב יַמִּים״. אָמַר רָבָא, וְאִיתֵּימָא רַבִּי יוֹחָנָן: גָּדוֹל שֶׁנֶּאֱמַר בְּמֹשֶׁה וְאַהֲרֹן יוֹתֵר מִמַּה שֶּׁנֶּאֱמַר בְּאַבְרָהָם, דְּאִילּוּ בְּאַבְרָהָם כְּתִיב: ״וְאָנֹכִי עָפָר וָאֵפֶר״, וְאִילּוּ בְּמֹשֶׁה וְאַהֲרֹן כְּתִיב: ״וְנַחְנוּ מָה״. וְאָמַר רָבָא, וְאִיתֵּימָא רַבִּי יוֹחָנָן: אֵין הָעוֹלָם מִתְקַיֵּים אֶלָּא בִּשְׁבִיל מֹשֶׁה וְאַהֲרֹן, כְּתִיב הָכָא: ״וְנַחְנוּ מָה״, וּכְתִיב הָתָם: ״תּוֹלֶה אָרֶץ עַל בְּלִימָה״. אָמַר רַבִּי אִילְעָא: אֵין הָעוֹלָם מִתְקַיֵּים אֶלָּא בִּשְׁבִיל מִי שֶׁבּוֹלֵם אֶת עַצְמוֹ בִּשְׁעַת מְרִיבָה, שֶׁנֶּאֱמַר: ״תּוֹלֶה אֶרֶץ עַל בְּלִימָה״. רַבִּי אֲבָהוּ אָמַר: מִי שֶׁמֵּשִׂים עַצְמוֹ כְּמִי שֶׁאֵינוֹ, שֶׁנֶּאֱמַר: ״וּמִתַּחַת זְרוֹעוֹת עוֹלָם״. אָמַר רַבִּי יִצְחָק: מַאי דִּכְתִיב ״הַאֻמְנָם אֵלֶם צֶדֶק תְּדַבֵּרוּן מֵישָׁרִים תִּשְׁפְּטוּ בְּנֵי אָדָם״? מָה אוּמָּנוּתוֹ שֶׁל אָדָם בָּעוֹלָם הַזֶּה – יָשִׂים עַצְמוֹ כְּאִלֵּם. יָכוֹל אַף לְדִבְרֵי תוֹרָה? תַּלְמוּד לוֹמַר ״צֶדֶק תְּדַבֵּרוּן״. יָכוֹל יָגִיס דַּעְתּוֹ? תַּלְמוּד לוֹמַר ״מֵישָׁרִים תִּשְׁפְּטוּ בְּנֵי אָדָם״.[footnoteRef:91]  [91:  והחסידים אומרים שאדם צריך להחזיק בשתי ידיו שני פתקים. בפתק האחד כתוב "בשבילי נברא העולם" ובשני: "ואנכי עפר ואפר".] 

דף צ עמוד ב – דברי הוואי
אָמַר רַבִּי אַמֵּי: דִּבְּרָה תּוֹרָה לְשׁוֹן הֲוַאי, דִּבְּרוּ נְבִיאִים לְשׁוֹן הֲוַאי, דִּבְּרוּ חֲכָמִים לְשׁוֹן הֲוַאי. דִּבְּרוּ חֲכָמִים לְשׁוֹן הֲוַאי – הָא דַּאֲמַרַן. דִּבְּרָה תּוֹרָה לְשׁוֹן הֲוַאי – ״עָרִים גְּדוֹלוֹת וּבְצוּרוֹת בַּשָּׁמַיִם״, דִּבְּרוּ נְבִיאִים לְשׁוֹן הֲוַאי – ״וַתִּבָּקַע הָאָרֶץ לְקוֹלָם״. אָמַר רַבִּי יִצְחָק בַּר נַחְמָנִי אָמַר שְׁמוּאֵל: בִּשְׁלֹשָׁה מְקוֹמוֹת דִּבְּרוּ חֲכָמִים לְשׁוֹן הֲוַאי, אֵלּוּ הֵן: תַּפּוּחַ, גֶּפֶן, וּפָרוֹכֶת. תַּפּוּחַ – הָא דַּאֲמַרַן. גֶּפֶן – דִּתְנַן: גֶּפֶן שֶׁל זָהָב הָיְתָה עוֹמֶדֶת עַל פִּתְחוֹ שֶׁל הֵיכָל, מוּדְלָה עַל גַּבֵּי כְּלוֹנְסוֹת, וְכׇל מִי שֶׁהָיָה מִתְנַדֵּב גַּרְגֵּיר אוֹ אֶשְׁכּוֹל – מֵבִיא וְתוֹלֶה בָּהּ. אָמַר רַבִּי אֶלְעָזָר בְּרַבִּי צָדוֹק: מַעֲשֶׂה הָיָה, וְנִמְנוּ עָלֶיהָ שְׁלֹשׁ מֵאוֹת כֹּהֲנִים לְפַנּוֹתָהּ. פָּרוֹכֶת, דִּתְנַן: רַבָּן שִׁמְעוֹן בֶּן גַּמְלִיאֵל אוֹמֵר מִשּׁוּם רַבִּי שִׁמְעוֹן הַסְּגָן – פָּרוֹכֶת עוֹבְיָהּ טֶפַח, וְעַל שִׁבְעִים וּשְׁנַיִם נִירִים נֶאֱרֶגֶת, וְעַל כׇּל נִימָה וְנִימָה עֶשְׂרִים וְאַרְבָּעָה חוּטִין. אׇרְכָּהּ אַרְבָּעִים בָּאַמָּה, וְרׇחְבָּהּ עֶשְׂרִים בְּאַמָּה, וּמִשְּׁמוֹנִים וּשְׁתֵּי רִבּוֹא נַעֲשֵׂת, וּשְׁתַּיִם עוֹשִׂים בְּשָׁנָה, ושְׁלֹשׁ מֵאוֹת כֹּהֲנִים מַטְבִּילִין אוֹתָהּ.
דף צב עמוד א – בלי עלים אין אשכולות
אמר רבי שמעון בן לקיש: אומה זו כגפן נמשלה, זמורות שבה - אלו בעלי בתים, אשכולות שבה - אלו תלמידי חכמים, עלין שבה - אלו עמי הארץ, קנוקנות שבה - אלו ריקנים שבישראל; והיינו דשלחו מתם: ליבעי רחמים איתכליא על עליא, דאילמלא עליא לא מתקיימן איתכליא.[footnoteRef:92] [92:  מזכיר מאד את הדימוי של ארבעת המינים כמובא במדרש ויקרא רבה פרשה ל: "פרי עץ הדר - אלו ישראל; מה אתרוג זה יש בו טעם ויש בו ריח, כך ישראל: יש בהם בני אדם שיש בהם תורה ויש בהם מעשים טובים. כפות תמרים - אלו ישראל. מה התמרה הזו יש בה טעם ואין בה ריח, כך הם ישראל: יש בהם שיש בהם תורה ואין בהם מעשים טובים. וענף עץ עבות - אלו ישראל; מה הדס יש בו ריח ואין בו טעם, כך ישראל: יש בהם שיש בהם מעשים טובים ואין בהם תורה. וערבי נחל - אלו ישראל; מה ערבה זו אין בה טעם ואין בה ריח, כך הם ישראל: יש בהם בני אדם שאין בהם לא תורה ולא מעשים טובים. ומה הקב"ה עושה להם? לאבדם - אי אפשר, אלא אמר הקב"ה: יוקשרו כולם אגודה אחת והן מכפרין אלו על אלו. ואם עשיתם כך, אותה שעה אני מתעלה. זהו שכתוב: הבונה בשמים מעלותיו (עמוס ט ו)". אבל כאן יש סיום מפתיע שסוגר מעגל. נתרגם תחילה: "שלחו משם – מארץ ישראל לבבל – יבקשו רחמים האשכולות על העלים, שאילמלי העלים (המסוככים על האשכולות), לא היו האשכולות מתקיימים". אל לאשכולות היינו לתלמידי החכמים להתנשא ולהתפאר. אם לא היו עלי ם – לא היו אשכולות.] 

דף צו א – שמואל מרגיע את השוחט
אדם בשם בר פיולי היה עומד לפני שמואל (להכין לו סעודה), והיה מנקר את הירך (ולא היה מחטט אחר גיד הנשה), והיה חותך אותה.  אמר  שמואל: היכנס בו בירך יותר.[footnoteRef:93] עתה, אם לא ראיתיך  כיצד אתה נוטל את גיד הנשה, כי אז היית מאכיל אותי איסור! [footnoteRef:94] נפחד בר פיולי מפני נזיפתו של שמואל, ונפל סכין הניקור מידו. אמר לו שמואל: אל תפחד, אין אני חושד בך.[footnoteRef:95] וודאי הינך נוהג כדרך שהורו לך. אולם אותו חכם  שהורה לך לנהוג כך, כשיטת ר' יהודה הורה לך, ואין אני פוסק כן.[footnoteRef:96]  [93:  וחטט כדי להוציא את כל גיד הנשה.]  [94:  משום ששמואל מקפיד לחטט ולעקור את כל גיד הנשה, כפי שכבר ראינו בדף מד א לעיל. אבל ר' יהודה מקל וסבור שמספיק לחתוך את החלק שעל כף הירך.]  [95:  שהינך עם הארץ (הנוהג כן מחוסר ידיעה) או רשע (הנוהג כן מתוך רשעותו),]  [96:  אני מחמיר, אומר שמואל לקצב שלו ולכן בשבילי בבקשה נקר את גיד הנשה במלואו.  אבל אתה עצמך תעשה כמנהגך וכשיטת רבי יהודה שהורו לך ושאתה סומך עליו להקל. נראה שיש כאן מוסר ולקח טוב לכל המחמירים למיניהם. החמירו לעצמכם וכבדו את הדעה האחרת. ראו לעיל דף מח א – רב שמחמיר מפנה את השואל לרב שמתיר.] 

דף קה א – חכמים מסיירים יום-יום בנכסיהם
אמר שמואל: אני, לענין זה,[footnoteRef:97]  חומץ בן יין לגבי אבי.[footnoteRef:98] אבא היה מסייר (עובר ובודק) את נכסיו פעמיים ביום, ואני איני מסייר אלא פעם אחת ביום. שמואל לטעמו (לשיטתו),[footnoteRef:99] שכן אמר שמואל: מי שמסייר נכסיו בכל יום מוצא מטבע. אביי היה מסייר נכסיו כל יום ויום. יום אחד פגש את אריסו שנושא משא של עצים.[footnoteRef:100] אמר לו (אביי לאריס): אלה העצים להיכן? אמר לו: לבית אדוני. אמר לו (אביי לאריס): כבר קידמוך חכמים.[footnoteRef:101] [97:  של סיור בנכסים ובדיקה שהכל כשורה. ראו בקטע גמרא קודם שמר עוקבא מעיד על עצמו שהוא כחומץ בן יין בהשוואה לאביו בנושא הפסקה בין אכילת בשר לחלב. ולגבי המנהג לסייר בנכסים, נראה שהדבר קשור למאמר: "צדיקים ממונם חביב עליהם מגופם ... לפי שאין פושטים ידם בגזל" (סוטה יב א)]  [98:  ראו בגמרא בבא מציעא פג ב מי מכנה את מי "חומץ בן יין".]  [99:  שצריך לסייר בנכסים כל יום. אם לא פעמיים כמו אביו, לפחות פעם אחת.]  [100:  שעל פניו נראה לא תקין ועכ"פ רב אסי לא ביקש ממנו דבר זה.]  [101:  היכן הקדימו חכמים את האריס? כאשר ייעצו לבעל הבית לסייר בנכסיו כל יום וכמו כן עשיתי אני ומשום כך לא הצלחת לגנוב את העצים וסיפרת שאתה לוקח אותם לביתי. עוד בגמרא שם שרב אסי נהג לסייר בנכסיו כל יום (בעקבות המלצתו של שמואל) ומשלא מצא מטבעות קבל: היכן הם כל אותן המטבעות של מר שמואל? - הסיור לא מועיל לי דבר. יום אחד ראה אמת המים שנפרצה, וזורמים מים בשדהו. פשט את גלימתו כרך אותה ושם אותה בפרצה לסוכרה. הרים את קולו לעזרה, ובאו אנשים וסגרו את הפירצה. אמר רב אסי: עכשיו מצאתי את כל המטבעות של מר שמואל. מעבר למוטיב של "צדיקים חביב עליהם ממונם מגופם" שכבר הזכרנו, נראה שיש כאן מקור נוסף לשילוב של חכמים של פרנסה ולימוד תורה. ראה הדף ששת ימים תעשה מלאכה בפרשת אמור על פרנסתם של חז"ל וגדולי ישראל לאורך כל הדורות.] 

דף קו א – מים ראשונים ומים אחרונים
כִּי אֲתָא רַב דִּימִי אָמַר: מַיִם הָרִאשׁוֹנִים הֶאֱכִילוּ בְּשַׂר חֲזִיר, אַחֲרוֹנִים הוֹצִיאוּ אֶת הָאִשָּׁה מִבַּעְלָהּ. כִּי אֲתָא רָבִין אָמַר: רִאשׁוֹנִים הֶאֱכִילוּ בְּשַׂר נְבֵלָה, אַחֲרוֹנִים הָרְגוּ אֶת הַנֶּפֶשׁ. [footnoteRef:102] [102:  ראו פירוש רש"י ושטיינזלץ על הדף. ראו גם מקבילה ביומא פג ע"ב. ופירוט המעשים הקשורים במים הראשונים ובמים האחרונים מצוי במדרש במדבר רבה כ כא: "מעשה בשעת הגזירה בחנוני אחד מישראל שהיה מבשל בשר טהור ובשר חזיר ומוכר שלא ירגשו בו שהוא יהודי. וכן היה מנהגו, כל מי שנכנס לחנות שלו ולא נטל ידיו יודע שהוא עובד כוכבים ונותן לפניו בשר חזיר. וכל מי שנטל ידיו ומברך יודע שהוא ישראל ומאכילו בשר טהור. פעם אחת נכנס יהודי לאכול שם ולא נטל ידיו, והיה סבור שהוא עובד כוכבים. נתן לפניו בשר חזיר. אכל ולא בירך. בא לעשות עמו חשבון על הפת ועל הבשר, אמר לו: יש לי עליך כך וכך מן הבשר שהאכלת שחתיכה עולה עשרה מנה. אמר לו: אתמול אכלתי אותה בח' והיום אתה רוצה ליטול ממני עשרה? אמר לו: זו שאכלת, של חזיר היא. כיון שאמר לו כך. עמדו שערותיו נבהל ונחפז. אמר לו בצנעה: יהודי אני ונתת לי בשר חזיר? אמר לו: תיפח רוחך שכשראיתי שאכלת בלא נטילת ידים ובלא ברכה הייתי סבור שאתה עובד כוכבים. מיכן שנו חכמים מים ראשונים האכילו בשר חזיר אחרונים הרגו את הנפש.". מה הסיפור על המים האחרונים? מעשה באדם אחד שאכל קיטנית ולא נטל ידיו וירד לשוק וידיו מטונפות מן הקיטנית. ראה אותו חבירו הלך ואמר לאשתו: אומר ליך בעליך סימן שאכל עכשיו קיטנית שיגרי לו אותה טבעת. נתנה לו. אחר שעה בא בעלה אמר לה היכן הטבעת? אמרה לו בא פלוני בסימנין שלך ונתתיה לו. נתמלא עליה חימה והרגה. לפיכך כל שאינו נוטל ידיו לאחר המזון כהורג נפש .ולכך הזהיר הקב"ה את ישראל: אפילו במצוה קלה שנאמר (דברים לב) כי לא דבר רק הוא מכם כי הוא חייכם, אפילו דבר מצוה שאתה רואה אותה ריקה וקלה - בה חיים ואריכות ימים". ראו בדף כי לא דבר ריק הוא מכם בפרשת האזינו. ] 

דף קט ב  - לרצות את ילתא (אשתו של רב נחמן)
אֲמַרָה לֵיהּ יַלְתָּא לְרַב נַחְמָן: מִכְּדֵי כֹּל דַּאֲסַר לַן רַחֲמָנָא שְׁרָא לַן כְּוָותֵיהּ: אֲסַר לַן דְּמָא – שְׁרָא לַן כַּבְדָּא. נִדָּה – דַּם טוֹהַר. חֵלֶב בְּהֵמָה – חֵלֶב חַיָּה. חֲזִיר – מוֹחָא דְּשִׁיבּוּטָא. גֵּירוּתָא – לִישָּׁנָא דִּכְוָורָא. אֵשֶׁת אִישׁ – גְּרוּשָׁה בְּחַיֵּי בַעְלָהּ. אֵשֶׁת אָח – יְבָמָה. גּוֹיָה – יְפַת תֹּאַר. בָּעֵינַן לְמֵיכַל בִּשְׂרָא בַּחֲלָבָא. אֲמַר לְהוּ רַב נַחְמָן לְטַבָּחֵי: זַוִּיקוּ לַהּ כַּחְלֵי. 
ראו הדף אסרתי לך התרתי לך בפרשת ראה. 
דף קכז עמוד א – מה רבו מעשיך ה'
... תנו רבנן: הצב למינהו - להביא הערוד וכן הנפילים וסלמנדרא וכו'
וכשהיה רבי עקיבא מגיע לפסוק זה אומר: מה רבו מעשיך ה'! יש לך בריות גדלות בים ויש לך בריות גדלות ביבשה, שבים - אילמלי עולות ביבשה מיד מתות, שביבשה - אילמלי יורדות לים מיד מתות; יש לך בריות גדלות באור, ויש לך בריות גדלות באויר, שבאור - אילמלי עולות לאויר מיד מתות, שבאויר - אילמלי יורדות לאור מיד מתות, מה רבו מעשיך ה'.[footnoteRef:103] [103:  הדיון בבית המדרש הולך ומתפתל ומשתכלל: אילו בעלי חיים כשרים ואילו לא, מה הם גדרי בשר בחלב, אילו סימנים בריאה מטריפים את הבהמה כולה, האם כחל מותר או אסור וכו' – זה טוען בכה וזה טוען בכה, זה ראה את רבו נוהג כך וזה מעיד על מנהגי אבותיו שנהגו כך,  ובית המדרש רועש וגועש וקולות הלומדים הולכים ומתגברים זה למעלה מזה. לפתע נפסק הדיון ההלכתי הסוער. זקן התנאים, רבי עקיבא נעמד על רגליו והס הושלך בקהל. עיני כולם נשואות לגדול חכמי הדור ואזניהם כרויות לשמוע מפיו הלכה ברורה: ריאה שעלו בה צמחים, כשרה או לא? כבד שנעלם מהעין ויש בו סימן, טרף או כשר? הגביה רבי עקיבא את כקולו וקרא בקול: מה רבו מעשיך ה' ! האם בין דקדוקי ההלכות וסימני האיברים, אנחנו רואים את נפלאות הבריאה?!] 

תנו רבנן: כל שיש ביבשה יש בים, חוץ מן החולדה וכו'[footnoteRef:104] [104:  ובית המדרש חוזר לזרום בגעש: פיות החכמים מפיקות הלכות נכבדות: מה מותר להכניס לפה ומה יש לדחות. וכבר אמרו בעלי המוסר והמוחים על לשון הרע (החפץ חיים): אדם מקפיד מאד על מה הוא מכניס לפה,  אבל פחות על מה שהוא מוציא ממנו ......] 

דף קי א – הכנסת אורחים בסורא בערב יום כיפור
כאן השמטנו את הסיפור על רמי בר תמרי מהעיר פומבדיתא שהזדמן לעיר סורא בערב יום הכיפורים ואכל את הכחל שאנשי סורא נהגו בו איסור ובפומבדיתא נהגו בן היתר. ואח"כ גם התברר שאותו רמי בר תמרי או בר דיקלי גם לא הניח תפילין ולא לבש ציצית וסיבותיו עמו. נשאיר לשואבי המים לחזור ולעיין בסיפור זה במקור ורק נעיר שאפשר לחבר סיפור זה למוטיב בין אדם לחברו ובין אדם למקום והמוטיב לדון כל אדם לכף זכות. ראו הדף ביום כיפור.
דף קלז עמוד ב – כאשר אבא אריכא היה לומד תורה
כאשר עלה איסי בר היני מבבל לארץ ישראל  מצאו ר' יוחנן שהוא מַשִׁנֵה (את בנו,)[footnoteRef:105] והיה שונה את משנתנו ואומר "וראשית הגז אינו נוהג אלא בְּרחֵלִים", אמר לו ר' יוחנן לאיסי: שנה לו "רְחֵלֹות"! אמר לו:  הריני שונה במשנה, כמו שכתוב במקרא: "רחלים מאתים" (בראשית לב יד). אמר לו  ר' יוחנן לאיסי: לשון תורה לעצמה ולשון חכמים לעצמן, וחכמים קוראים להם "רחלות".[footnoteRef:106] אמר ליה לו (ר' יוחנן לאיסי): מיהו זה שמכהן עתה כריש סדרא (ראש הסדר), כלומר, ראש הישיבה, בבבל? אמר לו איסי: אבא אריכא.[footnoteRef:107] אמר לו (ר' יוחנן לאיסי): "אבא אריכא" אתה קורא לו?[footnoteRef:108] זוכר אני כאשר הייתי יושב בבית המדרש שבע עשרה  אחרי רב, שהיה יושב  לפני רבי (יהודה הנשיא), והיו יוצאים זיקוקין של אש מפיו של רב  לפיו של רבי, ומפיו של רבי לפיו של רב, ולא ידעתי מה הם אומרים. ואתה "אבא אריכא" קורא לו?![footnoteRef:109] [105:  לומד משניות עם בנו.]  [106:  ראו  ספרו של אבא בנדויד לשון מקרא ולשון חכמים: שמש – בלשון מקרא, חמה – בלשון חכמים. ירח – בלשון מקרא, לבנה – בלשון חכמים. איפה – בלשון מקרא, היכן – בלשון חכמים. בעבור – לשון מקרא, בשביל – לשון חכמים. ]  [107:  אבא הארוך שהוא כינויו של האמורא רב על שום שהי אדם גבוה.]  [108:  בלשון קרבה, כאילו הוא חבר שלך.]  [109:  צרפו סיפור זה לשני הסיפורים לעיל (דף נד א) על הקשרים של חכמי ארץ ישראל רי יוחנן וריש לקיש עם ראשי חכמי בבל: רב ושמואל. מה ידעו אלה על אלה וכיצד התייחסו אלה לאלה. ואם מותר לשרבב כאן רוח קלילה של מילתא דבדיחותא, הזיקוקין שיצאו מפי החכמים מזכירים את הסיפור על הליטאי והחסיד שישבו ללמוד בצוותא והגיעו לגמרא סוכה כח א: "שמונים תלמידים היו לו להלל הזקן ... גדול שבכולן - יונתן בן עוזיאל, קטן שבכולן - רבן יוחנן בן זכאי. ...אמרו עליו על יונתן בן עוזיאל, בשעה שיושב ועוסק בתורה - כל עוף שפורח עליו מיד נשרף". אמר החסיד לליטאי: ראה איזה צדיק גדול היה יונתן בן עוזיאל! עוף הפורח היה נשרף מהבל פיו! איזו קדושה! איזו התעלות! נו ואתה הליטאי מה אתה אומר? אני רואה שאתה תפוס בהרהורים מעמיקים! ענה הליטאי: כן אני חוקר מאיזו הלכה אם בכלל היה יונתן בן עוזיאל מחויב לשלם דמי נזק לבעל העוף ...] 

דף קמב ב – מה גרם לאלישע בן אבויה לצאת לתרבות רעה
תַּנְיָא, רַבִּי יַעֲקֹב אוֹמֵר: אֵין לְךָ כׇּל מִצְוָה וּמִצְוָה שֶׁבַּתּוֹרָה שֶׁמַּתַּן שְׂכָרָהּ בְּצִדָּהּ, שֶׁאֵין תְּחִיַּית הַמֵּתִים תְּלוּיָה בָּהּ. בְּכִבּוּד אָב וָאֵם כְּתִיב: ״לְמַעַן יַאֲרִיכֻן יָמֶיךָ וּלְמַעַן יִיטַב לָךְ״, בְּשִׁילּוּחַ הַקֵּן כְּתִיב: ״לְמַעַן יִיטַב לָךְ וְהַאֲרַכְתָּ יָמִים״. הֲרֵי שֶׁאָמַר לוֹ אָבִיו: עֲלֵה לַבִּירָה וְהָבֵא לִי גּוֹזָלוֹת! וְעָלָה, וְשִׁלַּח אֶת הָאֵם וְלָקַח אֶת הַבָּנִים, וּבַחֲזָרָתוֹ נָפַל וָמֵת. הֵיכָן אֲרִיכוּת יָמָיו שֶׁל זֶה? וְהֵיכָן טוֹבָתוֹ שֶׁל זֶה? אֶלָּא ״לְמַעַן יַאֲרִיכוּן יָמֶיךָ״ – בְּעוֹלָם שֶׁכּוּלּוֹ אָרוֹךְ, ״וּלְמַעַן יִיטַב לָךְ״ – לְעוֹלָם שֶׁכּוּלּוֹ טוֹב. וְדִלְמָא לָא הֲוָה הָכִי? רַבִּי יַעֲקֹב מַעֲשֶׂה חֲזָא! וְדִלְמָא מְהַרְהֵר בַּעֲבֵירָה הֲוָה? מַחְשָׁבָה רָעָה אֵין הקב"ה מְצָרְפָהּ לְמַעֲשֶׂה. וְדִלְמָא מְהַרְהֵר בַּעֲבוֹדָה זָרָה הֲוָה, דִּכְתִיב: ״לְמַעַן תְּפֹשׂ אֶת בֵּית יִשְׂרָאֵל בְּלִבָּם״, וְאָמַר רַב אַחָא בַּר יַעֲקֹב: זוֹ מַחְשֶׁבֶת עֲבוֹדָה זָרָה. הָכִי קָאָמַר: אִם אִיתָא דְּאִיכָּא שְׂכַר מִצְוֹת בְּהַאי עָלְמָא, תַּהֲנֵי לֵיהּ וְתַגֵּן עֲלֵיהּ דְּלָא לֵיתֵי לִידֵי הִרְהוּר וְלִיתַּזַּק, אֶלָּא שְׂכַר מִצְוֹת בְּהַאי עָלְמָא לֵיכָּא. וְהָאָמַר רַבִּי אֶלְעָזָר: שְׁלוּחֵי מִצְוָה אֵינָן נִזּוֹקִים! בַּחֲזָרָתָם שָׁאנֵי. וְהָאָמַר רַבִּי אֶלְעָזָר: שְׁלוּחֵי מִצְוָה אֵינָן נִזּוֹקִים, לֹא בַּהֲלִיכָתָן וְלֹא בַּחֲזָרָתָן! סוּלָּם רָעוּעַ הֲוָה, וּמָקוֹם דְּקָבוּעַ הֶיזֵּקָא שָׁאנֵי, דִּכְתִיב: ״וַיֹּאמֶר שְׁמוּאֵל אֵיךְ אֵלֵךְ וְשָׁמַע שָׁאוּל וַהֲרָגָנִי״. אָמַר רַב יוֹסֵף: אִלְמָלֵא דַּרְשֵׁיהּ אַחֵר לְהַאי קְרָא כְּרַבִּי יַעֲקֹב בַּר בְּרַתֵּיה – לָא חֲטָא. מַאי חֲזָא? אִיכָּא דְּאָמְרִי: כִּי הַאי מַעֲשֶׂה חֲזָא, וְאִיכָּא דְּאָמְרִי: לִישָּׁנָא דְּרַבִּי חוּצְפִּית הַמְתוּרְגְּמָן חֲזָא, דַּהֲוָה מוּטֶּלֶת בָּאַשְׁפָּה. אָמַר: פֶּה שֶׁהֵפִיק מַרְגָּלִיּוֹת יִלְחוֹךְ עָפָר?! וְהוּא לָא יָדַע ״לְמַעַן יִיטַב לְךָ״ – בְּעוֹלָם שֶׁכּוּלּוֹ טוֹב, ״וּלְמַעַן יַאֲרִיכוּן יָמֶיךָ״ – בְּעוֹלָם שֶׁכּוּלּוֹ אָרוֹךְ.[footnoteRef:110] [110:  לדמותו ומעשיו של אלישע בן אבויה, ושל רבי מאיר תלמידו הנאמן (רבו המובהק של רבי יהודה הנשיא),הקדשנו ת החיבור; אלישע בן אבויה הוא אחר. ראו שם זעקתו של ר' יוחנן 2-3 דורות מאוחר יותר כאשר ספרו בבית המדרש את סיפורו של אחר ושל רבי מאיר והדיון על העשן שעלה מקברו: "גבורה היא לשרוף את רבו? אחד היה בינינו ולא יכולנו להצילו?! אם נחזיק אותו ביד – מי יוציאו מידינו, מי". חז"ל לא רק שלא העלימו את סיפורו של אלישע בן אבויה ואת האופן בן דבק בו רבי מאיר עד הסוף, הם גם לא הסתירו את ביקורתם על האופן שבו "התייאשו" חבריו ממנו (חוץ מרבי מאיר) ולא ניסו להושיט לו יד אוהדת ומחבקת. ] 

מסכת חולין פרק יב משנה ה – סוף המשנה
לא יטול אדם אם על בנים אפילו לטהר את המצורע. ומה אם מצוה קלה שהיא כאיסר אמרה תורה (דברים כ"ב) למען ייטב לך והארכת ימים, קל וחומר על מצות חמורות שבתורה: נשלמה מסכת חולין[footnoteRef:111] [111:  מפעל הדף היומי מתמקד בגמרא, אבל סיום המסכת הוא גם סיום המשנה ולפיכך ראינו לנכון לחתום במשנה המסיימת את המסכת. למצוות שילוח הקן מוקדש הפרק האחרון של מסכת חולין – חמישה הדפים האחרונים בגמרא. וכבר הקדשנו למצוה זו את הדף כי יקרא קן ציפור לפניך בפרשת כי תצא.] 


מחלקי המים

הַדְרָן עָלַךְ מסכת חולין הַדְרָן עָלַךְ. 
קמב יָמִים וְדַפִּים הִשְׁתַּעֲשַׁעְנוּ בָּךְ. 
נִיחוֹחַ תּוֹרַת רִאשׁוֹנִים עָלָה וּפָּרַח
אַגָּדָה לְצַד הֲלָכָה, הַכֹּל חַי ונוֹכַח
מִשׁוּט בֵּין דַּפַּיִךְ עֲמוּסֵי מִצְווֹתַיִךְ, רָחָב לִבֵּנוּ וְשָׂמַח

במועד קבוע, כל יום מָנִינוּ
מקרוב ומרחוק, אזנינו כָּרִינוּ
מַשָּׂאֵךְ וּמַתָּנֵךְ, בְּצָמָא שָׁתִינוּ, 
טעמך כי טוב עוד מתוק בפינו, 
לא נִתְשֵׁי מִינָךְ מסכת חולין, לֹא נִזְנַח וְלֹא נִשְׁכַּח.

למועד כעת חיה עוד נשוב אֶלָיִךְ
עד אז נשתעשע במסכתות חברוֹתָיִיךְ
תורה לא תמוש מאיתנו כך מובטח
כִּי לֹא מִפִּי שָׂרָף הִיא וְלֹא מִפִּי מַלְאָךְ
רַק בְּפִינוּ לַהֲגוֹת וּבִלְבָבֵנוּ לְהִפָּתַח, אַשְׁרֵי אָדָם עוֹז לוֹ בָּךְ

הַדְרָן עָלַךְ מסכת חולין הַדְרָן עָלַךְ. 
לא נִתְשֵׁי מִינָךְ, לא נתשי מִיִנָך
הַדְרָן הֲלָכוֹת חֲמוּרוֹת הַצְּפוּנוֹת בָּךְ
הַדְרָן אַגָּדוֹת קְסוּמוֹת הַמְּאִירוֹת בְּאוֹרָךְ
זָכוּ לוֹמְדָיִךְ לְסַיֵּם מִפְעָלֵךְ, בְּיוֹם בּוֹ עָווֹן נִסְלָחְ וְדַף חָדָשׁ נִפְתַּח

